hotchpotch/miracl-hf-unified huggingface dataset:
ปฏิทินหมินกั๋ว
ปฏิทินหมินกั๋ว หรือ ปฏิทินสาธารณรัฐจีน () เป็นปฏิทินที่ใช้ในสาธารณรัฐจีน และดินแดนอื่น ๆ ภายใต้การควบคุมของสาธารณรัฐจีน ปฏิทินนี้เคยถูกใช้ในช่วงที่สาธารณรัฐจีนปกครองจีนแผ่นดินใหญ่ตั้งแต่ปี พ.ศ. 2455 จนกระทั่งถึงการสถาปนาสาธารณรัฐประชาชนจีนในปี พ.ศ. 2492 ปฏิทินหมินกั๋วถูกใช้ในเอกสารทางราชการ และทางธุรกิจในพื้นที่สาธารณรัฐจีน
หากมีการเทียบปีกับปีคริสต์ศักราชตามปฏิทินเกรกอเรียน โดยนำปีปัจจุบัน 2022 ลบ 1911 จะได้ ปีสาธารณรัฐที่ 111
ปฏิทินหมินกั๋ว หรือ ปฏิทินสาธารณรัฐจีน (民國紀元) เป็นปฏิทินนับศักราชซึ่งเริ่มนับ ค.ศ. 1912 (พ.ศ. 2455) ซึ่งเป็นปีที่มีการสถาปนาสาธารณรัฐจีน (中華民國 Republic of China) เป็นปีแรก แทนที่การนับปีตามปฏิทินจันทรคติอย่างโบราณ
ซึ่งปีสุดท้ายตามปฏิทินจันทรคติแบบปฏิทินจีนคือปีซินไฮ่ (辛亥) ตรงกับ ค.ศ. 1911 (พ.ศ. 2454) เป็นปีที่ ดร.ซุน ยัตเซ็นทำการปฏิวัติล้มล้างระบอบจักรพรรดิราชวงศ์ชิงและสถาปนาระบอบสาธารณรัฐขึ้น 
ซุนยัตเซ็นได้รับเลือกเป็นประธานาธิบดีคนแรกของสาธารณรัฐจีน ในวันที่ 29 ธันวาคม ค.ศ. 1911 และได้ประกาศให้วันที่ 1 มกราคม ค.ศ. 1912 เป็นวันแรกในปีที่ 1 ของสาธารณรัฐ และเป็นวันแรกของปฏิทินหมินกั๋ว
ปฏิทินหมินกั๋วใช้บนจีนแผ่นดินใหญ่เรื่อยมาจนถึง ค.ศ. 1949 (พ.ศ. 2492) รัฐบาลคณะชาติหรือพรรคก๊กมินตั๋งของเจียงไคเช็คได้พ่ายแพ้ต่อพรรคคอมมิวนิสต์ของเหมาเจ๋อตงในสงครามกลางเมืองจีนเหมาเจ๋อตงได้สถาปนาสาธารณรัฐประชาชนจีน (中華人民共和國 People's Republic of China) ขึ้นบนจีนแผ่นดินใหญ่ จึงเลิกใช้ปฏิทินหมินกั๋วบนจีนแผ่นดินใหญ่
ส่วนเจียงไคเช็คและรัฐบาลก๊กมินตั๋งต้องอพยพหนีจากแผ่นดินใหญ่ไปตั้งสาธารณรัฐจีนขึ้นที่เกาะไต้หวันแทน ทำให้ปฏิทินหมินกั๋วยังคงใช้งานที่ไต้หวันมาจนปัจจุบัน
ปฏิทินหมินกั๋วจะเริ่มนับตั้งแต่ ค.ศ. 1911 หากนับตามปฏิทินเกรกอเรียน ปีในปฏิทินหมินกั๋วจะนับได้ดังนี้
สาธารณรัฐจีนสมัยที่ปกครองแผ่นดินใหญ่ ในช่วง 1 มกราคม ค.ศ. 1912 ถึง 30 กันยายน ค.ศ. 1949
ในวันที่ 1 ตุลาคม ค.ศ. 1949 สาธารณรัฐประชาชนจีน ได้ถูกสถาปนาโดยพรรคคอมมิวนิสต์จีนที่ยึดพื้นที่ได้ส่วนใหญ่เข้าปกครองแผ่นดินใหญ่แทน และได้ยกเลิกการใช้ปีศักราชปฏิทินหมินกั๋วในอาณาเขตปกครองที่มีประสิทธิภาพ อย่างไรก็ตามงานวิชาการยังสามารถใช้ในสาธารณรัฐประชาชนจีนจนถึง ปีหมินกั๋ว 1949 30 กันยายน เนื่องจากสาธารณรัฐประชาชนจีนเชื่ออย่างเป็นทางการว่าสาธารณรัฐจีนได้รับการก่อตั้งในวันที่ 10 ตุลา เป็นสัญลักษณ์ของพรรคก๊กมินตั๋ง และสนับสนุนให้ใช้วันที่ 1 ตุลาคม ที่เป็นวันสถาปนาสาธารณรัฐประขาชนจีนแทน แต่ในมณฑล เสฉวน, ซีชาง, ยูนนาน, กุ้ยโจว, หูเป่ย์, หูหนาน, กวางสี, กวางตุ้ง, ไหหลำ, เจ้อเจียง, ฝูเจี้ยนและพื้นที่อื่น ๆ ยังคงถูกควบคุมโดยสาธารณรัฐจีน ดังนั้นการใช้ปฏิทินหมินกั๋วยังคงใช้อยู่ในพื้นที่เหล่านี้
จนกระทั่งวันที่ 27 มีนาคม ค.ศ. 1950 กองทัพปลดปล่อยประชาชนได้ยึดครองซีชางและมณฑลอื่นๆของสาธารณรัฐจีนในปีเดียวกัน 1 พฤษภาคม พรรคคอมมิวนิสต์จีนยึดเกาะไหหลำได้สำเร็จ ปี ค.ศ. 1951 ทิเบตถูกยึดครอง สาธารณรัฐจีนเสียพื้นที่ในแผ่นดินใหญ่ทั้งหมด
หลังการสถาปนาสาธารณรัฐจีนในปี ค.ศ. 1912, ปีกำกับหนังสือพิมพ์จีนของชาวจีนโพ้นทะเลในสิงค์โปร์ได้ยึดปีในปฏิทินหมินกั๋วเป็นหลัก ในปัจจุบันยึดตามปีในปฏิทินเกรกอเรียน
มาเรียโน ราฆอย
มาเรียโน ราฆอย เบรย์ () เป็นอดีตนายกรัฐมนตรีของประเทศสเปน และอดีตหัวหน้าพรรคประชาชน ดำรงตำแหน่งนายกรัฐมนตรีหลังจากได้รับชัยชนะจากการเลือกตั้งเมื่อปี พ.ศ. 2554
พรรคประชาชน (สเปน)
พรรคประชาชน ( หรือย่อว่า PP) เป็นพรรคการเมืองที่มีอุดมการณ์ประชาธิปไตยคริสเตียน และอนุรักษนิยม ในประเทศสเปน และเป็นหนึ่งในสองพรรคใหญ่ในการเมืองสเปน พรรคก่อตั้งในปี พ.ศ. 2532 มีนายมาเรียโน ราฆอย เป็นหัวหน้าพรรค
การเลือกตั้งทั่วไปในสเปน พ.ศ. 2554
การเลือกตั้งทั่วไปในสเปน พ.ศ. 2554 จัดขึ้นเมื่อวันที่ 20 พฤศจิกายน พ.ศ. 2554 เป็นการเลือกก่อนกำหนดครบวาระ 4 ปี ซึ่งพรรคประชาชนได้จำนวนที่นั่ง 186 ที่นั่งในสภาผู้แทนราษฎรซึ่งมากกว่ากึ่งหนึ่ง ทำให้สามารถจะจัดตั้งรัฐบาลเสียงข้างมากได้นับตั้งแต่พ่ายแพ้การเลือกตั้งเมื่อเดือน พ.ศ. 2547 ส่วนรัฐบาลพรรคแรงงานสังคมนิยมสเปนพ่ายแพ้การเลือกตั้ง ได้ที่นั่งแค่ 110 ที่นั่งเท่านั้น
การเลือกตั้งทั่วไปในสเปน พ.ศ. 2558
การเลือกตั้งทั่วไปในสเปน พ.ศ. 2558 จัดขึ้นเมื่อวันที่ 20 ธันวาคม พ.ศ. 2558 เพื่อเลือกสภาชิกสภาผู้แทนราษฎรใหม่จำนวน 350 ที่นั่ง และ สภาชิกวุฒิสภาจำนวน 208 ที่นั่ง ในการเลือกตั้งครั้งนี้พรรคการเมืองหลักทั้งสี่ที่มีที่นั่งมากที่สุดไม่สามารถที่จะบรรลุข้อตกลงและจัดตั้งรัฐบาลผสมได้ จนนำไปสู่การเลือกตั้งครั้งใหม่ในปี พ.ศ. 2559
คูณ ภูบดินทร์
คูณ ภูบดินทร์ หรือชื่อจริง อนันตา ภูบดินทร์ มีชื่อเล่นว่า คูณ นักร้องเพลงลูกทุ่งชายน้องใหม่ อดีตนักร้องสังกัดค่าย แกรมมี่โกลด์ ปัจจุบันสังกัดค่ายเทพนครเอ็นเตอร์เทนเมนท์มิวสิค
คูณ ภูบดินทร์ หรือ นาย อนันตา ภูบดินทร์ มีชื่อเล่นว่า คูณ เกิดเมื่อวันที่ ที่จังหวัดยโสธร เข้าวงการโดยเริ่มเป็นนักร้องฝึกหัดในค่ายแกรมมี่โกลด์ และช่วยงานโดยขับรถให้ศิลปินเดินทางไปงานคอนเสิร์ตต่างๆ จนได้มีผลงานเพลงแรกออกมาคือ เพลง แพ้ของรักษา โดยใช้ชื่อในวงการว่า ต้นคูณ อนันตา หลังจากนั้นได้รับโอกาสกับทางค่ายให้เข้าร่วมร้องเพลงในอัลบั้มพิเศษ ตามฮอยอีสาน ชุดที่ 3 และ ชุดที่ 4 มีผลงานเพลงดังจากเพลง คนไกลบ้าน
หลังจากหมดสัญญากับค่ายแกรมมี่โกลด์ ได้มีผลงานใหม่ในค่ายเพลงเล็กๆ เทพนครเอ็นเตอร์เทนเมนท์มิวสิค มีผลงานเพลงแรกออกมาคือ เพลงโปรดลดความเลว
อัลบั้มพิเศษ ตามฮอยอีสาน ชุดที่ 3 เป็นการนำบทเพลงลูกทุ่งอีสานที่เคยโด่งดังและได้รับความนิยมในอดีตกลับมาถ่ายทอดใหม่ผ่านน้ำเสียงศิลปินเลือดอีสานทั้งหมด 6 ศิลปิน นำโดย ศิริพร อำไพพงษ์,มนต์แคน แก่นคูน,ต่าย อรทัย,ไผ่ พงศธร,ข้าวทิพย์ ธิดาดิน และ ต้นคูน อนันตา เนื่องจากอัลบั้มพิเศษ ตามฮอยอีสาน ชุดที่ 1 และชุดที่ 2 ได้ผลตอบรับเป็นอย่างดีและสามารถสร้างยอดขายสูงสุดของตึกแกรมมี่ในไตรมาสที่ 4 จึงมีผลงานอัลบั้มพิเศษ ตามฮอยอีสาน ชุดที่ 3 และชุดที่ 4 เกิดขึ้นตามมา
อัลบั้มพิเศษ ตามฮอยอีสาน ชุดที่ 4 เป็นการนำบทเพลงลูกทุ่งอีสานที่เคยโด่งดังและได้รับความนิยมในอดีตกลับมาถ่ายทอดใหม่ผ่านน้ำเสียงศิลปินเลือดอีสานทั้งหมด 6 ศิลปิน นำโดย ศิริพร อำไพพงษ์,มนต์แคน แก่นคูน,ต่าย อรทัย,ไผ่ พงศธร,ข้าวทิพย์ ธิดาดิน และ ต้นคูน อนันตา เนื่องจากอัลบั้มพิเศษ ตามฮอยอีสาน ชุดที่ 1 และชุดที่ 2 ได้ผลตอบรับเป็นอย่างดีและสามารถสร้างยอดขายสูงสุดของตึกแกรมมี่ในไตรมาสที่ 4 จึงมีผลงานอัลบั้มพิเศษ ตามฮอยอีสาน ชุดที่ 3 และชุดที่ 4 เกิดขึ้นตามมา
วัดช่องสาริกา (ลพบุรี)
วัดช่องสาริกา ตั้งอยู่ ณ บ้านช่องสาริกา เลขที่ ๑๘๓ หมู่ที่ ๑๒ ถนนสายสาม ตำบลช่องสาริกา อำเภอพัฒนานิคม จังหวัดลพบุรี สังกัด คณะสงฆ์มหานิกาย มีฐานะเป็นวัดราษฎร์ มีเนื้อที่ ๑๑ ไร่เมื่อประมาณปี พุทธศักราช ๒๔๙๐-๒๔๙๕ ประชาชนหลายหมู่บ้านได้อพยพเข้าอาศัยประกอบอาชีพมากขึ้น ในสมัยนั้นเป็นถิ่นทุรกันดาร การคมนาคมมีความยากลำบาก ถนนหนทางก็มีแต่ทางเท้า ทางเกวียน วัดวาอารามก็อยู่ห่างไกลมาก ทำให้ไม่สะดวกในการเดินทาง ไปประกอบบำเพ็ญบุญกุศล ชาวบ้านจึงได้ปรึกษาหารือกัน และมีความเห็นสอดคล้องตามกันว่าสมควรที่จะสร้างวัดขึ้นในหมู่บ้าน จึงได้ริเริ่มดำเนินการสร้างวัด (ที่พักสงฆ์) ขึ้น ในปี พุทธศักราช ๒๔๙๗ โดยมี พระอาจารย์สิงห์ เป็นผู้ปกครองที่พักสงฆ์ ซึ่งได้รับบริจาคที่ดิน ให้สร้างวัด จากนายสุข บุญจันทร์
ต่อมานายสุข บุญจันทร์ เป็นตัวแทนชาวบ้านได้ไปติดต่อกับทางราชการเพื่อขออนุญาตสร้างวัดให้ถูกต้องตามทะเบียนของกรมการศาสนา(สำนักงานพระพุทธศาสนาแห่งชาติ) และได้รับอนุญาตให้สร้างวัดจากทางราชการ เมื่อวันที่ ๑ กันยายน พุทธศักราช ๒๕๑๒ จึงได้เริ่มทำการปลูกสิ่งก่อสร้าง เสนาสนะ ถาวรวัตถุขึ้น ตามลำดับ
ต่อมากระทรวงศึกษาธิการก็ได้ประกาศตั้งเป็น“วัด”เมื่อวันที่ ๒๓ เมษายน พุทธศักราช ๒๕๑๔ ชื่อ “วัดช่องสาริกา” โดยมีพระอาจารย์ชื่น เป็นเจ้าอาวาส รูปแรก
ต่อมาพระอาจารย์ชื่น มรณภาพ ทางคณะสงฆ์ได้แต่งตั้ง พระอาจารย์ประเสริฐ จิรวฑฺฒโณ (พันธุ์เจริญ) เป็นเจ้าอาวาส เมื่อพระอาจารย์ประเสริฐ มรณภาพ ทางคณะสงฆ์ได้แต่งตั้ง รักษาการเจ้าอาวาส สืบต่อกันมาอีกหลายรูป จนมาถึงสมัย พระอาจารย์โพธิ์ จนฺทปชฺโชโต รักษาการเจ้าอาวาส จึงได้ริเริ่มก่อสร้างโบสถ์ ขึ้น โดยได้ขอพระบรมราชานุญาต นำตราสัญญาลักษณ์งานกาญจนาภิเษก มาประดับหน้าบันอุโบสถ และได้วางศิลาฤกษ์ เมื่อ พุทธศักราช ๒๕๓๘ และทำการก่อสร้างเรื่อยมา แต่มิทันที่จะแล้วเสร็จ พระอาจารย์โพธิ์ ก็มรณภาพเสียก่อน ต่อมาพระอาจารย์หอม ซึ่งเป็นพระน้องชายของท่าน และได้รับแต่งตั้งเป็นเจ้าอาวาสท่านจึงได้สานงานต่อ ก่อสร้างจนแล้วเสร็จ และได้รับพระราชทานวิสุงคามสีมา เมื่อวันที่ ๒๕ กุมภาพันธ์ พุทธศักราช ๒๕๔๑ แต่เนื่องจากในขณะนั้น พระอาจารย์หอม ท่านมีความจำเป็นต้องลาสิกขา เพื่อมาช่วยเหลือแบ่งเบาภาระทางครอบครัว การดำเนินงานจึงขาดช่วงลง และไม่สามารถดำเนินการจัดงาน ผูกพัทธสีมา ฝังลูกนิมิต ให้สำเร็จลุล่วงได้ ในระหว่างนี้ก็ได้มีการแต่งตั้งรักษาการเจ้าอาวาส เพื่อดูแลรักษาวัด หลายรูป
จวบจนกระทั่งปี พุทธศักราช ๒๕๔๕ พระอาจารย์ทองพาน ถิรธมฺโม ได้มาพักจำพรรษา และได้รับแต่งตั้งเป็นเจ้าอาวาส เมื่อวันที่ ๑๔ ธันวาคม พุทธศักราช ๒๕๔๖ ได้พิจารณาเห็นว่าสมควรที่จะทำการ ผูกพัทธสีมา ฝังลูกนิมิต ให้เรียบร้อย จึงทำการบูรณะ ซ่อมแซม จนเสร็จสมบูรณ์ และได้กำหนดให้มีการผูกพัทธสีมา เพื่อให้ญาติโยม มาร่วมปิดทองฝังลูกนิมิต ตั้งแต่วันที่ ๒๘ ธันวาคม พ.ศ. ๒๕๕๑ ถึงวันที่ ๓ มกราคม พ.ศ. ๒๕๕๒ ต่อมาประมาณปลายปี พ.ศ. ๒๕๕๒ ท่านพระอาจารย์ทองพาน ถิรธมฺโม ก็ได้ลาออกจากตำแหน่งเจ้าอาวาส เพื่อกลับไปอยู่บ้านเดิมของท่าน ที่จังหวัดราชบุรี
และต่อมาในช่วงเดือน มีนาคม พ.ศ. ๒๕๕๓ ญาติโยมก็ได้ทำการนิมนต์ พระอาจารย์อนุชา อุปคุตฺโต มาดูแลรักษาวัด และได้รับการแต่งตั้งเป็นเจ้าอาวาส เมื่อวันที่ ๑๔ กรกฎาคม พ.ศ. ๒๕๕๔ ต่อมาเมื่อวันที่ ๕ ธันวาคม พ.ศ. ๒๕๕๙ พระอธิการอนุชา อุปคุตฺโต ได้รับพระราชทานพระราชทินนามจากพระบาทสมเด็จพระเจ้าอยู่หัวภูมิพลอดุยเดช ในหลวงรัชกาลที่ ๙ เป็น พระครูสัญญาบัตร ในตำแหน่งเจ้าอาวาสวัดราชชั้นโท ในพระราชทินนามที่ "พระครูพัฒนาภิบาล" ทำหน้าที่ปกครอง ดูแลรักษาวัด และพระภิกษุ สามเณร ตั้งแต่นั้นมา จนถึงปัจจุบัน
ชิงกันเซ็ง E5 ซีรีส์
E5 ซีรีส์ เป็นรุ่นของรถไฟความเร็วสูงชิงกันเซ็งของญี่ปุ่น ดำเนินงานโดย บริษัทรถไฟญี่ปุ่นตะวันออก (JR ตะวันออก) ในเส้นทาง โทโฮกุชิงกันเซ็ง เริ่มให้บริการครั้งแรกในวันที่ 5 มีนาคม พ.ศ. 2554 ในขั้นตอนการออกแบบ เดิมรถไฟรุ่นนี้ถูกออกแบบให้มีความเร็วสูงสุด 300 กม./ชั่วโมง แต่ก็มีการปรับเพิ่มเป็น 320 กม./ชั่วโมง ในขบวน "ฮายาบูซะ" ระหว่างโตเกียวกับอาโอโมริ จะวิ่งให้บริการผู้โดยสารด้วยความเร็ว 300 กม./ชั่วโมง ส่วนขบวน "ฮายาเตะ" (ต่อพ่วงกับ E3 ซีรีส์) กับ "ยามาบิโกะ" จะวิ่งด้วยความเร็ว 275 กม./ชั่วโมง
ตู้หมายเลข 1 ถึง 8 เป็นตู้ชั้นธรรมดา ตู้หมายเลข 9 เป็นตู้ชั้นกรีน ตู้หมายแลข 10 เป็นตู้ชั้นกรังซ์ (ชั้นหนึ่ง)
ตู้หมายเลข 3 และ 7 เป็นตู้ที่มีแหนบรับไฟแขนเดี่ยวติดตั้งอยู่
ชั้นกรังซ์มีระยะห่างที่นั่ง 130 เซนติเมตรกับเบาะกว้าง 52 เซนติเมตร สามารถปรับเอนได้สูงสุด 45 องศา ชั้นกรีนมีระยะห่างที่นั่ง 116 เซนติเมตรกับเบาะกว้าง 47.5 เซนติเมตร สามารถปรับเอนได้ 31 องศา ส่วนชั้นธรรมดามีระยะห่างที่นั่ง 104 เซนติเมตร
หัวเหยียนฝ่าเจี้ยกวนเหมิน
หัวเหยียนฝ่าเจี้ยกวนเหมิน (華嚴法界觀門) หรือ "อวตังสกธรรมธาตุพิจารณ์ทวารบท" จำนวน 1 ผูก แต่งโดยพระเถระตู้ซุ่น บูรพาจารย์แห่งนิกายหัวเหยียน เป็นปกรณ์รองของนิกายหัวเหยียน ปัจจุบันไม่หลงเป็นครบเล่มทั้งคัมภีร์ มีเพียงข้อความบางส่วนปรากฏในปกรณ์อื่นๆ เช่นใน "หัวเหยียนฟาผูถีซินจาง" (華嚴發菩提心章) หรือ "อวตังสกโพธายะวัณณนา" (พรรณนาว่าด้วยการปลุกโพธิจิตตามแนวทางอวตังสกะ) ซึ่งรจนาโดยพระเถระฝ่าจั้ง รวมในอรรถกถาที่รจนาพระเถระรุ่นหลังๆ เช่น พระเถระเฉิงกวน พระเถระจงมี่ เป็นต้น
"หัวเหยียนฝ่าเจี้ยกวนเหมิน" ด้วยการพิจารณ์ (กวน - 觀) 3 ประการ คือ 1. ศูนยตาโดยแท้จริง 2. อประติหตะแห่งมูลและการณ์ (ลี่ซื่ออู๋ไอ้ฝ่าเจี้ย - 理事無礙法界) 3. การแทงทะลุและสถิติเสถียร โดยสังขป ปกรณ์นี้เป็นรากฐานของคำสอนนิกายหัวเหยียน ที่คณาจารย์ต่างๆ จะใช้เป็นแนวทางในกาลต่อมา โดยเฉพาะการอธิบายหลัก "มูล" (ลี่ - 理) และ "การณ์" (ซื่อ - 事) ซึ่งเป็นหลักคำสอนอันเป็นเอกลักษณ์ของพุทธศาสนาสายที่มีจุดกำเนิดในจีน 
ปกรณ์ที่รจนาขึ้นเพื่ออธิบาย "หัวเหยียนฝ่าเจี้ยกวนเหมิน" ล้วนแต่โดยคณาจารย์ในนิกายยุคหลัง เช่น หัวเหยียนฝ่าเจี้ยเสวียนจิ้ง (華嚴法界玄境) หรือ หลักธรรมอันสุขุมคัมภีรภาพแห่งอวตังสกธรรมธาตุ รจนาโดยพระเถระเฉิงกวน จำนวน 2 ผูก, จู้หัวเหยียนฝ่าเจี้ยกวนเหมิน (注華嚴法界觀門) หรือ อรรถาธิบายอวตังสกธรรมธาตุพิจารณ์ทวารบท จำนวน 1 ผูก รจนาโดยพระเถระจงมี่ และจู้หัวเหยียนจิงถีฝ่าเจี้ยกวนเหมินซ่ง (注華嚴經題法界觀門頌) หรือศาสตร์อรรถาธิบายหัวเรื่องอวตังสกธรรมธาตุพิจารณ์ทวารบท จำนวน 2 ผูก
華嚴法界觀門
華嚴法界玄境
注華嚴法界觀門
หลวงสุนาวินวิวัฒน์ (พิศาล สุนาวินวิวัฒน์)
พลเรือโท หลวงสุนาวินวิวัฒน์ (พิศาล สุนาวินวิวัฒน์) เป็นอดีตรัฐมนตรีว่าการกระทรวงมหาดไทย รัฐมนตรีว่าการกระทรวงวัฒนธรรม รัฐมนตรีว่าการกระทรวงเกษตร รัฐมนตรีช่วยว่าการกระทรวงกลาโหม และรัฐมนตรีไม่ได้ประจำกระทรวงในรัฐบาลจอมพล ป. พิบูลสงคราม
พลเรือโท หลวงสุนาวินวิวัฒน์ (พิศาล สุนาวินวิวัฒน์) เคยรับราชการในสังกัดกองทัพเรือ มียศสูงสุดที่ พลเรือโท
พลเรือโท หลวงสุนาวินวิวัฒน์ ได้รับเลือกตั้งสมาชิกสภาผู้แทนราษฎรครั้งแรกใน พ.ศ. 2491 และได้รับเลือกตั้งเรื่อยมา รวม 2 สมัย
พลเรือโท หลวงสุนาวินวิวัฒน์ ได้รับการเลือกตั้งเป็นสมาชิกสภาผู้แทนราษฎรมาแล้ว 2 สมัย คือหลวงสุนาวินวิวัฒน์ ได้รับการแต่งตั้งเป็น รัฐมนตรีครั้งแรกขณะยังมียศเป็น นาวาเอก เมื่อ พ.ศ. 2492 เป็นรัฐมนตรีไม่ได้ประจำกระทรวงต่อมาวันที่ 16 มกราคม พ.ศ. 2493 ได้ย้ายไปดำรงตำแหน่งรัฐมนตรีช่วยว่าการกระทรวงกลาโหม เมื่อคณะบริหารประเทศชั่วคราวของจอมพล ป. พิบูลสงครามได้ทำรัฐประหาร หลวงสุนาวินวิวัฒน์ ก็ได้รับการแต่งตั้งเป็นรัฐมนตรีไม่ได้ประจำกระทรวงอีกครั้ง ก่อนที่ในพ.ศ. 2494 จะได้รับการแต่งตั้งเป็นรัฐมนตรีช่วยว่าการกระทรวงกลาโหม พ.ศ. 2494 ได้รับการแต่งตั้งเป็นรัฐมนตรีไม่ได้ประจำกระทรวง และย้ายไปเป็นรัฐมนตรีช่วยว่าการกระทรวงกลาโหม พ.ศ. 2495 จอมพล ป. พิบูลสงครามได้จัดตั้งรัฐบาลอีกครั้ง หลวงสุนาวินวิวัฒน์ ได้รับการแต่งตั้งเป็นรัฐมนตรีว่าการกระทรวงเกษตร พ.ศ. 2496 ได้ถูกปรับไปเป็นรัฐมนตรีว่าการกระทรวงมหาดไทย พ.ศ. 2497 ถูกปรับไปเป็นรัฐมนตรีว่าการกระทรวงวัฒนธรรม และพ้นจากตำแหน่งไปเมื่อ 26 กุมภาพันธ์ พ.ศ. 2500 เนื่องจากสมาชิกชุดที่ให้ความไว้วางใจขณะเข้ารับหน้าที่สิ้นสุดลงตามวาระ
ฝั่ม วัน เตี๊ยน
ฝั่ม วัน เตี๊ยน (; 30 เมษายน ค.ศ. 1993 —) เป็นนักกีฬาฟุตบอลชาวเวียดนาม เขาได้เข้าแข่งขันวี-ลีกให้แก่สังกัดสโมสรฟุตบอลฮหว่างอัญซาลาย
หมากรุกญี่ปุ่นคอมพิวเตอร์
หมากรุกญี่ปุ่นคอมพิวเตอร์ (; ) เป็นขอบเขตของปัญญาประดิษฐ์ ที่เกี่ยวข้องกับการสร้างโปรแกรมคอมพิวเตอร์ที่สามารถเล่นหมากรุกญี่ปุ่น การวิจัยและพัฒนาซอฟต์แวร์หมากรุกญี่ปุ่นได้รับการดำเนินการส่วนใหญ่โดยโปรแกรมเมอร์อิสระ, กลุ่มวิจัยของมหาวิทยาลัย และบริษัทเอกชน
หมากรุกญี่ปุ่นมีความโดดเด่นของการเติมหมาก ดังนั้น หมากรุกญี่ปุ่นจึงมีค่าเฉลี่ยความเป็นไปได้ในแต่ละตาเดินสูงกว่าหมากรุกชนิดอื่น ๆ คอมพิวเตอร์จึงมีตำแหน่งในการตรวจสอบมากขึ้นเพราะหมากที่มีอยู่ในมือของแต่ละคนสามารถวางลงในช่องว่างของกระดานได้หลายแห่ง จากการที่หมากรุกญี่ปุ่นมีความหลากหลายทั้งในการเลื่อนยศ และจำนวนของเกมที่เป็นไปได้มากที่สุดของบรรดาหมากรุกทั้งหมดที่มีอยู่ ค่าความเป็นไปได้ที่สูงขึ้นสำหรับหมากรุกญี่ปุ่นนี้ จึงหมายถึงว่ามันเป็นเรื่องยากที่จะให้คอมพิวเตอร์ไปถึงระดับสูงสุดของการเล่น การเลื่อนยศและค่าความเป็นไปได้ของเกมที่มีจำนวนมาก จึงเป็น 2 ตัววัดผลหลักสำหรับความซับซ้อนของเกมในหมากรุกญี่ปุ่น
มีซอฟต์แวร์เกมเชิงพาณิชย์บางส่วนที่ใช้เล่นหมากรุกญี่ปุ่น อาทิ "ฮะบุเมจินโนะโอะโมะชิโระโชงิ" สำหรับซูเปอร์ฟามิคอม, "คลับเฮาส์เกมส์" สำหรับนินเท็นโด ดีเอส และ"โชเทสท์โชงิ" สำหรับเอ็กซ์บอกซ์
ปัญหาสิ่งแวดล้อม
ปัญหาสิ่งแวดล้อมต่างมีผลกระทบที่เป็นอันตรายต่อชีวิตของมนุษย์ในด้านสิ่งแวดล้อมชีวกายภาพ แนวคิดเชิงสิ่งแวดล้อมนิยมเป็นการเคลื่อนไหวทางสังคมและสิ่งแวดล้อมรูปแบบหนึ่ง ที่ให้การสนับสนุน, การศึกษา และการเคลื่อนไหวด้านการแก้ปัญหาสิ่งแวดล้อม
ก๊าซคาร์บอนไดออกไซด์มีความเทียบเท่าก๊าซเรือนกระจก (GHG) ในบรรยากาศที่มีเกิน 400 ส่วนต่อล้านส่วน (NOAA) (กับก๊าซเรือนกระจก "ระยะยาว" ทั้งหมดที่มีเกิน 455 ส่วนในล้านส่วน) (จากรายงานของคณะกรรมการระหว่างรัฐบาลว่าด้วยการเปลี่ยนแปลงสภาพภูมิอากาศ) ที่ระดับนี้ถือเป็นจุดเปลี่ยน "การเปลี่ยนแปลงของปริมาณของก๊าซเรือนกระจกในชั้นบรรยากาศที่มีอยู่สูงเกินกว่าเกณฑ์ อาจทำให้เกิดการเปลี่ยนแปลงสภาพภูมิอากาศที่เป็นอันตราย โดยเราได้ตกอยู่ในความเสี่ยงของพื้นที่มลพิษในหลายแห่ง ...ซึ่งไม่ได้เกิดขึ้นในปีถัดไปหรือทศวรรษหน้า หากแต่เกิดขึ้นแล้วในตอนนี้" รายงานจากสำนักงานเพื่อการประสานงานด้านมนุษยธรรมแห่งสหประชาชาติ (OCHA):
ยุคออโรซีเรียน
"โปรดทราบว่าข้อมูลในตารางมาจากการคาดคะเน หากผิดพลาดขออภัย"
ยุคออโรซีเรียน()เป็นยุคที่สามแห่งมหายุคแพลีโอโพรเทอโรโซอิก อยู่หลังยุคไรเอเซียนอยู่ก่อนยุคสตาทีเรียนอยู่ระหว่าง 2,050 ล้านปีมาแล้วถึง 1,800 ล้านปีมาแล้ว ในยุคนี้ยูแคริโอตยุคแรกมีอยู่ไม่มากในทะเล แต่จะมาแพร่พันธุในยุคสตาทีเรียน ในยุคนี้มียูแคริโอตยุคแรกเกิดขึ้นเมื่อต้นยุคแต่ปลายยุคเริ่มแพร่หลาย ไม่มีชีวิตที่มองเห็น และบนพื้นดินยังว่างเปล่า
ไทเลอร์ บรีซ
แมตทีแอส คลีเมนต์ (Mattias Clement; เกิด 19 มกราคม ค.ศ. 1988) นักมวยปล้ำอาชีพชาวแคนาดา ปัจจุบันเซ็นสัญญากับWWEภายใต้ชื่อ ไทเลอร์ บรีซ (Tyler Breeze) เป็นแท็กทีมร่วมกับฟันดังโกในนาม Breezango อดีตสังกัดค่ายพัฒนาทักษะฟลอริดาแชมเปียนชิปเรสต์ลิง(FCW) ในนาม ไมค์ ดอลตัน (Mike Dalton) ได้เป็นแชมป์ฟลอริดาเฮฟวี่เวท FCW และแชมป์ฟลอริดาแท็กทีม FCW ร่วมกับลีอากี
ฟุตบอลโลกหญิง 2015 กลุ่มบี
ฟุตบอลโลกหญิง 2015 กลุ่มบี ประกอบด้วย , , และ การแข่งขันจะเริ่มต้นตั้งแต่วันที่ 7–15 มิถุนายน พ.ศ. 2558
ใน รอบ 16 ทีมสุดท้าย :
วอลเลย์บอลชายทีมชาติอิตาลี
วอลเลย์บอลชายทีมชาติอิตาลี () เป็นทีมชาติของประเทศอิตาลี และเป็นส่วนหนึ่งในการแข่งขันวอลเลย์บอลระดับนานาชาติ ในช่วงปี ค.ศ. 1990 และต้นทศวรรษ 2000 ทีมนี้เคยครองแชมป์การแข่งขันวอลเลย์บอลชิงแชมป์โลก (1990, 1994, และ1998) ได้ถึงสามสมัยติดต่อกัน, และครองแชมป์รายการเวิลด์คัพใน ค.ศ. 1995 รวมถึงสามารถคว้าเหรียญทองจากเวิลด์ลีก และวอลเลย์บอลชิงแชมป์ยุโรป ชนะเลิศ   รองชนะเลิศ   อันดับที่ 3   อันดับที่ 4
วอลเลย์บอลชายทีมชาติแอลเบเนีย
วอลเลย์บอลชายทีมชาติแอลเบเนีย เป็นทีมชาติของประเทศแอลเบเนีย และเป็นส่วนหนึ่งในการแข่งขันวอลเลย์บอลระดับนานาชาติ
นฤพล อารมณ์สวะ
นฤพล อารมณ์สวะ เป็นนักฟุตบอลชาวไทย ปัจจุบันเล่นเป็นผู้เล่นตำแหน่งกองกลางให้กับ บุรีรัมย์ ยูไนเต็ด ใน ไทยพรีเมียร์ลีก 
นฤพล อารมณ์สวะ มีชื่อเล่นว่า "ดวง" เกิดเมื่อวันที่ 16 กันยายน พ.ศ. พ.ศ. 2531 ที่ จังหวัดกาฬสินธุ์ เป็นบุตรคนที่ 2 มีพี่สาว 1 คน อายุห่างกัน 8 ปี พ่อและแม่เป็นอาจารย์สองอยู่ที่ จังหวัดกาฬสินธุ์ หลังจากจบชั้นมัธยมศึกษาปีที่ 6 ไปศึกษาต่อที่ โรงเรียนกีฬาขอนแก่น เรียนได้ 2 ปี แล้วจึงเลิกเรียนและมาเล่นฟุตบอลอาชีพใน กรุงเทพ นักฟุตบอลที่ชื่นชอบ "แบน" ธชตวัน ศรีปาน (ชื่อเดิม ตะวัน ศรีปาน) อดีตนักฟุตบอลตำแน่งกองกลางทีมชาติไทย
เล่นดี
วอลเลย์บอลชายทีมชาติอาเซอร์ไบจาน
วอลเลย์บอลชายทีมชาติอาเซอร์ไบจาน () เป็นทีมชาติของประเทศอาเซอร์ไบจานในการแข่งขันวอลเลย์บอลระดับนานาชาติรวมถึงนัดกระชับมิตร
วอลเลย์บอลชายทีมชาติไซปรัส
วอลเลย์บอลชายทีมชาติไซปรัส () เป็นตัวแทนของประเทศไซปรัสในการแข่งขันวอลเลย์บอลระดับนานาชาติรวมถึงนัดกระชับมิตร
โมกหลวง
โมกหลวง () หรือ มูกหลวง, โมกใหญ่ (ภาคกลาง) เป็นพืชในวงศ์ตีนเป็ด (Apocynaceae) เป็นไม้ประดับและพืชสมุนไพร
โมกหลวงเป็นไม้ยืนต้น สูง 5-10 เมตร ทุกส่วนของต้นมีน้ำยางสีขาว ใบเดี่ยวเรียงตรงข้าม กว้าง 3.5-14 ซม. ยาว 7-30 ซม. ก้านใบยาว 0.4-1.2 ซม. แผ่นใบบางคล้ายกระดาษ รูปรีหรือขอบขนาน โคนใบป้านหรือรูปลิ่ม ปลายเรียวแหลม หรือเป็นติ่งแหลม ขอบเรียบ ผิวใบด้านบนและด้านล่างเป็นมันเกลี้ยง หรือมีขนสั้นนุ่ม ดอกช่อแบบช่อกระจุก ดอกย่อยมีก้าน ดอกย่อยที่ด้านข้างเท่ากัน มีขนาดเล็กกว่าดอกย่อยที่ตรงกลางช่อ ช่อดอกยาว 4-14 ซม. ก้านช่อยาว 0.9-3.5 ซม. หรือไม่มีก้านช่อ ทุกส่วนเกลี้ยง หรือมีขนสั้นนุ่ม ดอกย่อยประกอบด้วยก้านดอกย่อยสั้นมากหรือไม่มีก้าน ก้านดอกย่อย วงกลีบเลี้ยงเชื่อมติดกัน ปลายแยก 5 แฉก ปลายของแต่ละแฉกแหลม วงกลีบดอกเชื่อมกันเป็นรูปดอกเข็ม ปลายแยก 5 แฉก กว้างประมาณ 0.4-0.8 ซม. ยาวประมาณ 0.7-2.3 ซม. สีขาว รูปขอบขนาน ปลายมน เกสรเพศผู้จำนวน 5 อัน แยกกัน เกสรเพศเมีย 1 อัน อยู่เหนือวงกลีบ ผลแตกแนวเดียว รูปแถบเรียวยาว กว้างประมาณ 0.5 ซม. ยาว 37-45 ซม. ก้านผลยาว 1.6-2.5 ซม. เมล็ดจำนวนมาก มีปีกบาง
โมกหลวงเป็นไม้ประดับที่ดอกมีกลิ่นหอม เนื้อไม้สีขาวใช้ทำของใช้ได้ เปลือกต้นมีรสขมฝาด มีสารแอลคาลอยด์ที่สำคัญคือ คอเนสซีน (conessine) ซึ่งมีฤทธิ์ต้านเชื้อแบคทีเรีย แก้ท้องร่วงและโรคบิด
วอลเลย์บอลชายทีมชาติเซอร์เบีย
วอลเลย์บอลชายทีมชาติเซอร์เบีย () เป็นทีมวอลเลย์บอลชายของประเทศเซอร์เบีย ทีมนี้ได้รับการบริหารโดยสหพันธ์วอลเลย์บอลเซอร์เบีย และเป็นส่วนหนึ่งในการแข่งขันวอลเลย์บอลระดับนานาชาติ
ทีมนี้ลงแข่งขันในช่วง ค.ศ. 1948–1991 ในฐานะ สหพันธ์สาธารณรัฐสังคมนิยมยูโกสลาเวีย , ค.ศ. 1992–2002 ในฐานะ สหพันธ์สาธารณรัฐยูโกสลาเวีย และใน ค.ศ. 2003–2006 ในฐานะ ประเทศเซอร์เบียและมอนเตเนโกร
เซเรียอา ฤดูกาล 2015–16
เลกาเซเรียอา () หรือ เซเรียอาติม () ด้วยเหตุผลด้านผู้สนับสนุน ฤดูกาล 2015–16 เป็นฤดูกาลที่ 6 นับตั้งแต่ถอนตัวออกจากลีกเซเรียเบ
มี 20 ทีมที่ลงแข่งขันในลีก โดย 17 ทีมมาจากฤดูกาล 2014–15 และอีก 3 ทีมเลื่อนชั้นขึ้นมาจากเซเรียเบ ฤดูกาล 2014–15 มีรายชื่อเรียงลำดับตามตัวอักษรดังนี้
ฝั่ม หมั่ญ หุ่ง
ฝั่ม หมั่ญ หุ่ง (; 3 มีนาคม ค.ศ. 1993 —) เป็นนักฟุตบอลชาวเวียดนาม เขาได้เข้าแข่งขันวี-ลีกให้แก่สังกัดสโมสรฟุตบอลซงลามเหงะอาน
บัญญัติ เทพหัสดิน ณ อยุธยา
พลโท บัญญัติ เทพหัสดิน ณ อยุธยา เป็นอดีตรัฐมนตรีว่าการกระทรวงมหาดไทย รัฐมนตรีว่าการกระทรวงอุตสาหกรรม รัฐมนตรีว่าการกระทรวงคมนาคม รัฐมนตรีช่วยว่าการกระทรวงมหาดไทย และรัฐมนตรีไม่ได้ประจำกระทรวง
พลโท บัญญัติ เทพหัสดิน ณ อยุธยา เกิดในราชสกุลเทพหัสดิน สืบเชื้อสายมาจากพระยาราชภักดี (หม่อมราชวงศ์ช้าง เทพหัสดิน) มารดาชื่ออนงค์ สุกลเดิม ยมาภัย เป็นบุตรีพระยาอภัยรณฤทธิ์(เวก) บิดาชื่อบรรยง เป็นมหาดเล็กในพระบาทสมเด็จพระะจุลจอมเกล้าเจ้าอยู่หัว ตำแหน่งรองหุ้มแพร บิดาถึงแก่กรรมเมื่อยังเยาว์ เมื่อโตขึ้นได้เข้าศึกษาในโรงเรียนนายร้อยทหารบก แล้วรับราชการในกองทัพบก มียศสูงสุดที่ พลโท ชีวิตส่วนตัวสมรสกับคุณหญิงเลื่อน เทพหัสดิน ณ อยุธยา
พลโท บัญญัติ เทพหัสดิน ณ อยุธยา ได้รับเลือกตั้งสมาชิกสภาผู้แทนราษฎรครั้งแรกใน พ.ศ. 2500 และได้รับเลือกตั้งเรื่อยมา รวม 1 สมัย และได้รับการแต่งตั้งเป็นสมาชิกวุฒิสภา 1 สมัย ดำรงตำแหน่งรัฐมนตรีในคณะรัฐมนตรี 5 คณะ
พลโท บัญญัติ ได้รับการเลือกตั้งเป็นสมาชิกสภาผู้แทนราษฎรมาแล้ว 1 สมัย คือพลโท บัญญัติ ได้รับการแต่งตั้งเป็นสมาชิกวุฒิสภามาแล้ว 1 สมัย คือ
พลโท บัญญัติ ได้รับการแต่งตั้งเป็น รัฐมนตรีครั้งแรกขณะยังมียศเป็น พันเอก เมื่อ 29 มิถุนายน พ.ศ. 2492 เป็นรัฐมนตรีสั่งราชการแทนรัฐมนตรีว่าการกระทรวงมหาดไทยต่อมาวันที่ 16 มกราคม พ.ศ. 2493 ได้ย้ายไปดำรงตำแหน่งรัฐมนตรีช่วยว่าการกระทรวงมหาดไทย เมื่อคณะบริหารประเทศชั่วคราวของจอมพล ป. พิบูลสงครามได้ทำรัฐประหาร พลโท บัญญัติ ก็ได้รับการแต่งตั้งเป็นรัฐมนตรีช่วยว่าการกระทรวงมหาดไทย พ.ศ. 2494 ได้รับการแต่งตั้งเป็นรัฐมนตรีว่าการกระทรวงมหาดไทย พ.ศ. 2495 จอมพล ป. พิบูลสงครามได้จัดตั้งรัฐบาลอีกครั้ง พลโท บัญญัติ ได้รับการแต่งตั้งเป็นรัฐมนตรีว่าการกระทรวงมหาดไทยเมื่อวันที่12 ธันวาคม พ.ศ. 2496 ได้รับการแต่งตั้งให้ไปเป็นรัฐมนตรีว่าการกระทรวงอุตสาหกรรม เมื่อวันที่ 19 เมษายน พ.ศ. 2499 ได้รับการแต่งตั้งให้ ดำรงตำแหน่งรองนายกรัฐมนตรี ในวันที่ 22 กันยายน พ.ศ. 2499 ได้รับการแต่งตั้งให้ดำรงตำแหน่งรัฐมนตรีว่ากระทรวงคมนาคม และสิ้นสุดการดำรงตำแหน่งเมื่อวันที่ 16 กันยายน พ.ศ. 2500 เนื่องจากรัฐบาลของจอมพลป. ไม่ได้รับการไว้วางใจจากประชาชนและไม่สามารถรักษาความสงบเรียบร้อยได้จอมพลสฤษดิ์ธนะรัชต์ จึงได้ทำการรัฐประหาร
พระราชวังฮอฟบวร์ค
พระราชวังฮอฟบวร์ค () เป็นอดีตพระราชวังหลวงใจกลางกรุงเวียนนา ประเทศออสเตรีย ส่วนหนึ่งของพระราชวังในปัจจุบันเป็นที่พำนักและทำเนียบของประธานาธิบดีออสเตรีย พระราชวังสร้างในศตวรรษที่ 13 และมีการต่อเติมขยายส่วนเรื่อยมา พระราชวังแห่งนี้เป็นเสมือนหนึ่งศูนย์รวมอำนาจการปกครองที่ยิ่งใหญ่ที่สุดในยุโรปและประวัติศาสตร์ออสเตรีย โดยเฉพาะในยุคของราชวงศ์ฮับส์บูร์กซึ่งปกครองจักรวรรดิโรมันอันศักดิ์สิทธิ์และจักรวรรดิออสเตรีย-ฮังการี สมาชิกพระราชวงศ์มักจะพำนักที่พระราชวังแห่งนี้ในฤดูหนาว และพำนักที่พระราชวังเชินบรุนน์ในฤดูร้อน
ทัตสึมิ ฟูจินามิ
ทัตสึมิ ฟูจินามิ เกิดวันที่ 28 ธันวาคม ค.ศ. 1953 เป็นนักมวยปล้ำอาชีพชาวญี่ปุ่นที่มีชื่อเสียงในฉายา "เดอะ ดราก้อน" เขามีเครดิตสำหรับการคิดค้นท่า dragon sleeper และ the dragon suplex นอกจากนี้เขายังเป็นเจ้าของและผู้ก่อตั้งสมาคม และได้เข้าสู่ หอเกียรติยศดับเบิลยูดับเบิลยูอี ประจำปี 2015
เจ้าพระยาสุรสีห์วิสิษฐศักดิ์ (เชย กัลยาณมิตร)
มหาอำมาตย์เอก เจ้าพระยาสุรสีห์วิสิษฐศักดิ์ (เชย กัลยาณมิตร) เป็นอดีตเสนาบดีกระทรวงมหาดไทย และอดีตข้าหลวงใหญ่แห่งมณฑลพายัพในสมัยรัชกาลที่ 5
เจ้าพระยาสุรสีห์วิสิษฐศักดิ์ มีนามเดิมว่าเชย เกิดเมื่อปีกุน พ.ศ. 2406 เป็นบุตรพระยามหาอำมาตยาธิบดี (ชื่น กัลยาณมิตร) (บุตรเจ้าพระยานิกรบดินทร (โต กัลยาณมิตร)) เริ่มเข้ารับราชการเป็นมหาดเล็ก มีบรรดาศักดิ์เป็นนายรองพิจิตรสรรพการ จ่าเร่งงานรัดรุด พระยาศรีสุริยราชวรานุวัตร และพระยาสุรสีห์วิสิษฐศักดิ์ ตามลำดับ
วันที่ 16 มกราคม พ.ศ. 2452 พระบาทสมเด็จพระจุลจอมเกล้าเจ้าอยู่หัวได้พระราชทานสัญญาบัตรเลื่อนพระยาสุรสีห์วิสิษฐศักดิ์เป็นเจ้าพระยา มีราชทินนามว่า "เจ้าพระยาสุรสีห์วิสิษฐศักดิ์ อรรคราชวโรปกร บดินทรเทพยภักดี ราชกรณียกิจจำนง มหามัตยพงษ์ประพัทธ์ กัลยาณวัตรวิบุลย์ อดุลยอาชวาธยาไศรย อภัยพิริยบรากรมพาหุ" ดำรงศักดินา 10,000
ต่อมาวันที่ 3 เมษายน พ.ศ. 2461 พระบาทสมเด็จพระมงกุฎเกล้าเจ้าอยู่หัวโปรดให้สถาปนาเป็นเจ้าพระยาหิรัญบัฏ มีราชทินนามว่า "เจ้าพระยาสุรสีห์วิสิษฐศักดิ์ อรรคราชวโรปกร บดินทรเทพยภักดี ราชกรณียกิจจำนง มหามัตยพงศ์ประพัทธ์ กัลยาณวัตรวิบุลย์ อดุลยอาชวาธยาศรัย อภัยพิริยบรากรมพาหุ" ดำรงศักดินา 10,000
พ.ศ. 2445 พระบาทสมเด็จพระจุลจอมเกล้าเจ้าอยู่หัวทรง­พระกรุณาโปรดเกล้าฯ แต่งตั้งให้เจ้าพระยาสุรสีห์วิสิษฐศักดิ์ (เชย กัลยาณมิตร) ขึ้นมารับราชการตำแหน่ง ข้าหลวงใหญ่มณฑลพายัพ เจ้าพระยาสุรสีห์วิสิษฐศักดิ์ได้ปฏิรูปการปกครอง การศึกษา การแพทย์ การคมนาคม จนมณฑลพายัพเปลี่ยนไปสู่ความทันสมัย เมื่อพ้นจากตำแหน่งข้างหลวงใหญ่แห่งมณฑลพายัพแล้ว พระบาทสมเด็จพระจุลจอมเกล้าเจ้าอยู่หัวทรง­พระกรุณาโปรดเกล้าฯ แต่งตั้งให้เป็นเสนาบดีกระทรวงมหาดไทยเมื่อ พ.ศ. 2458 จนกระทั่งกราบบังคมทูลลาออกจากราชการในวันที่ 1 สิงหาคม พ.ศ. 2465
เจ้าพระยาสุรสีห์วิสิษฐศักดิ์ ถึงแก่อสัญกรรมเมื่อวันที่ 9 กุมภาพันธ์ พ.ศ. 2485 บุตรธิดาของท่าน ได้แก่ พระยากัลยาณวัฒนวิศิษฎ์ (เชียร กัลยาณมิตร) และหม่อมชื้น ประวิตร ในพระเจ้าบรมวงศ์เธอ พระองค์เจ้าประวิตรวัฒโนดม กรมหลวงปราจิณกิติบดี เป็นต้น
หูดหงอนไก่
หูดหงอนไก่, หูดกามโรค หรือ หูด () เป็นอาการของโรคติดต่อทางเพศสัมพันธ์จากเชื้อฮิวแมนแพปพิลโลมาไวรัส (HPV) บางชนิดซึ่งติดต่อได้ง่ายมากผ่านทางการสัมผัสผิวหนังต่อผิวหนัง ส่วนใหญ่เป็นจากการสัมผัสผ่านการมีเพศสัมพันธ์ทางปาก ทางอวัยวะเพศ และทางทวารหนัก กับผู้มีเชื้อ โดยเป็นอาการที่เห็นได้ชัดเจนที่สุดของการติดเชื้อ HPV ที่อวัยวะเพศ แม้เชื้อ HPV บางชนิดทำให้เกิดมะเร็งปากมดลูกและมะเร็งทวารหนัก แต่ก็เป็นคนละชนิดกันกับที่ทำให้เกิดหูด. ผู้ได้รับเชื้อ HPV 90% จะไม่เกิดหูดหงอนไก่ แต่ก็ยังสามารถแพร่เชื้อต่อได้ อุบัติการณ์ของการติดเชื้อ HPV ต่างกันไปตามแต่ละงานวิจัย แต่ความชุกของการติดเชื้อ HPV นั้นมีมากจนแทบจะเรียกได้ว่าแทบทุกคนที่มีเพศสัมพันธ์จะได้รับเชื้อ HPV อย่างน้อย 1 ครั้ง ตลอดชีวิต
ฮหว่าง กวี๊ เฟื้อก
ฮหว่าง กวี๊ เฟื้อก (; 24 มีนาคม ค.ศ. 1993 –) เป็นนักว่ายน้ำชายจากประเทศเวียดนาม
ในช่วงฤดูร้อนของปี ค.ศ. 2010 ฮหว่าง ได้มีส่วนร่วมในการแข่งขันโอลิมปิกเยาวชนฤดูร้อน 2010 ที่ ประเทศสิงคโปร์ ในการแข่งขันครั้งนี้เขาได้ผ่านเข้าสู่รอบรองชนะเลิศในประเภทผีเสื้อ 100 เมตร และประเภทฟรีสไตล์ 100 เมตร เขาได้เปิดตัวกับทีมชาติเวียดนามในการแข่งขันเอเชียนเกมส์ 2010 ที่ กว่างโจว, ประเทศจีน แต่เขาการแข่งขันครั้งนี้ไม่สามารถผ่านสู่รอบชิงชนะเลิศได้
ในการแข่งขันมาเลเซียสวิมมิงแชมเปียนชิป 2011 เขาได้ลงแข่งขันในประเภท ผีเสื้อ 100 เมตร ด้วยเวลา 53.56 และ การแข่งขันกีฬาทางน้ำชิงแชมป์โลก 2011 ที่ เซี่ยงไฮ้ เป็นการเริ่มต้นการแข่งขันในระดับซีรีส์ของเขา นอกจากนี้เขายังสามารถผ่านการคัดเลือกเข้าสู่การแข่งขันกีฬาโอลิมปิกฤดูร้อน 2012 ณ กรุงลอนดอน เขาเป็นนักกีฬาว่ายน้ำคนเดียวของประเทศเวียดนามที่ผ่านการคัดเลือกกีฬาโอลิมปิกฤดูร้อน 2012
วอลเลย์บอลชายทีมชาติกรีซ
วอลเลย์บอลชายทีมชาติกรีซ () เป็นทีมชาติของประเทศกรีซ ทีมนี้ได้รับการบริหารโดยสหพันธ์วอลเลย์บอลกรีก และเป็นส่วนหนึ่งในการแข่งขันวอลเลย์บอลระดับนานาชาติ
สถานีบาตูเคฟส์
สถานีบาตูเคฟส์ () เป็นสถานีรถไฟฟ้าปลายทางของรถไฟชานเมืองเคทีเอ็ม สายพอร์ตกลัง ตั้งอยู่ในเขตบาตูเคฟส์ กัวลาลัมเปอร์ ประเทศมาเลเซีย ได้เปิดทำการใหม่อีกครั้งในปี ค.ศ. 2010
เดิมเปิดใช้งานในชื่อ สถานีรถไฟบาตูเคฟส์ เปิดทำการครั้งแรกวันที่ 1 พฤศจิกายน ค.ศ. 1905 มีสภาพสถานีที่ค่อนข้างย่ำแย่ มีผู้โดยสารใช้บริการน้อย สภาพยังไม่เป็นทางคู่ ต่อมาตัวสถานีได้ถูกสร้างใหม่อีกครั้ง ในรูปแบบอาคารที่ทันสมัยมากขึ้น มีระบบจ่ายไฟฟ้า และสภาพทางเป็นทางคู่ โดยเปิดใช้งานรอบที่สองในเดือนสิงหาคม ค.ศ. 2010
สถานีซรีเปอตาลิง
สถานีซรีเปอตาลิง เป็นสถานีรถไฟฟ้ารางเบาในย่านซรีเปอตาลิง ซึ่งเป็นย่านชานเมืองของกัวลาลัมเปอร์ ประเทศมาเลเซีย เดิมสถานีนี้มีชื่อว่า สถานีโกเมนเวล ซึ่งแปลว่า เครือจักรภพ สถานีนี้เป็นสถานีปลายทางของรถไฟฟ้ารางเบา สายซรีเปอตาลิง ซึ่งถือว่าเป็นสายย่อยของสายหลักอัมปัง
สถานีซรีเปอตาลิง เปิดทำการวันที่ 11 กรกฎาคม ค.ศ. 1998 พร้อมกับอีก 17 สถานีที่เหลือ สถานีนี้มีทางเดินเชื่อมไปยังย่านที่พักอาศัยวิสตา โกเมนเวล
สถานีท่าอากาศยานนานาชาติกัวลาลัมเปอร์
สถานีท่าอากาศยานนานาชาติกัวลาลัมเปอร์ หรือ สถานีเคแอลไอเอ เป็นสถานีรถไฟฟ้าเชื่อมท่าอากาศยานนานาชาติกัวลาลัมเปอร์ ตั้งอยู่ในอาคารผู้โดยสารหลัก ท่าอากาศยานนานาชาติกัวลาลัมเปอร์ (KLIA) รัฐเซอลาโงร์ ประเทศมาเลเซีย รถไฟฟ้าที่ให้บริการ มีทั้งรถไฟฟ้าเคแอลไอเอ เอ็กซ์เพรส และเคแอลไอเอ แทรนสิต
สถานีนี้มีเพียงชานชาลาเดียว รถไฟฟ้าแต่ละประเภทจะจอดเทียบชานชาลาใดชานชาลาหนึ่งเท่านั้น โดยรถไฟฟ้าเคแอลไอเอ เอ็กซ์เพรส จะจอดเทียบชานชาลา A ส่วนรถไฟฟ้าเคแอลไอเอ แทรนสิต จะจอดเทียบชานชาลา B
สถานีเคแอลไอเอ 2
สถานีเคแอลไอเอ 2 เป็นสถานีรถไฟฟ้าเชื่อมท่าอากาศยานนานาชาติกัวลาลัมเปอร์ ตั้งอยู่ในอาคารผู้โดยสาร 2 (อาคารสายการบินโลว์คอสต์) ของท่าอากาศยานนานาชาติกัวลาลัมเปอร์ รัฐเซอลาโงร์ ประเทศมาเลเซีย เปิดให้บริการครั้งแรกวันที่ 1 พฤษภาคม ค.ศ. 2014 มีให้บริการทั้งรถไฟฟ้าเคแอลไอเอ เอ็กซ์เพรส และเคแอลไอเอ แทรนสิต
เช่นเดียวกันกับสถานีท่าอากาศยานนานาชาติกัวลาลัมเปอร์ สถานีนี้มีเพียงชานชาลาเดียว รถไฟฟ้าแต่ละประเภทจะจอดเทียบชานชาลาใดชานชาลาหนึ่งเท่านั้น โดยรถไฟฟ้าเคแอลไอเอ เอ็กซ์เพรส จะจอดเทียบชานชาลา A ส่วนรถไฟฟ้าเคแอลไอเอ แทรนสิต จะจอดเทียบชานชาลา B
ปัจจุบัน สถานีเคแอลไอเอ 2 ยังเป็นสถานีปลายทางของรถไฟฟ้าเชื่อมท่าอากาศยานนานาชาติกัวลาลัมเปอร์ ทั้งรถไฟฟ้าเคแอลไอเอ เอ็กซ์เพรส และเคแอลไอเอ แทรนสิต
วอลเลย์บอลชายทีมชาติยูเครน
วอลเลย์บอลชายทีมชาติยูเครน () เป็นทีมชาติของประเทศยูเครน ทีมนี้ได้รับการบริหารโดยสหพันธ์วอลเลย์บอลยูเครน และเป็นส่วนหนึ่งในการแข่งขันวอลเลย์บอลระดับนานาชาติ
วอลเลย์บอลชายทีมชาติสโลวาเกีย
วอลเลย์บอลชายทีมชาติสโลวาเกีย () เป็นทีมชาติของประเทศสโลวาเกีย ทีมนี้ได้รับการบริหารโดยสหพันธ์วอลเลย์บอลสโลวาเกีย และเป็นส่วนหนึ่งในการแข่งขันวอลเลย์บอลระดับนานาชาติ
การเปิดหมากแบบชูซะกุ
การเปิดหมากแบบชูซะกุ (; ) เป็นการเปิดหมากแบบดั้งเดิมด้วยตัวหมากสีดำในหมากล้อม ซึ่งได้รับการพัฒนาให้สมบูรณ์ขึ้น (แต่ไม่ได้คิดค้น) โดยฮงอินโบ ชูซะกุ
กับตัวแปรของมัน ซึ่งประกอบด้วยพื้นฐานของทฤษฎีที่สำคัญของ"ฟุเซะกิ"มาเกือบศตวรรษ กระทั่งช่วงทศวรรษที่ 1930 ได้มีการแนะนำการใช้แต้มต่อแบบ"โกะมิดะชิ" และการคิดค้นที่สำคัญภายใต้การเกิดขึ้นของกลยุทธ์การเปิดหมากแบบ"ชินฟุเซะกิ" อย่างไรก็ตาม กลยุทธ์การเปิดหมากแบบชูซะกุโดยมืออาชีพหลายราย ที่ใช้ในการแข่งขันแบบไม่มีแต้มต่อ ก็ยังเป็นเครื่องยืนยันถึงประสิทธิภาพของมันได้เป็นอย่างดี
การเปิดหมากแบบชูซะกุดั้งเดิม จะมีลักษณะดังนี้:
โทดะ
โทดะ () เป็นเมืองในจังหวัดไซตามะ ประเทศญี่ปุ่น ตั้งอยู่ริมแม่น้ำอารากาวะ ซึ่งไหลสู่กรุงโตเกียว นอกจากนี้ยังมีแม่น้ำอีกสายหนึ่งที่ไหลผ่านตัวเมืองไปลงที่แม่น้ำอารากาวะ คือแม่น้ำซาซาเมะ
กีฬาทางน้ำชิงแชมป์โลก 2011
กีฬาทางน้ำชิงแชมป์โลก 2011 (; ) จัดขึ้นระหว่างวันที่ 16–31 กรกฎาคม ณ นครเซี่ยงไฮ้, สาธารณรัฐประชาชนจีน การแข่งขันครั้งนี้ประกอบด้วยกีฬาทางน้ำ 5 ชนิด ได้แก่ ว่ายน้ำ, กระโดดน้ำ, ว่ายน้ำมาราธอน, ระบำใต้น้ำ และ โปโลน้ำ
ประเทศเจ้าภาพ
สมาร์ตซิตี
สมาร์ตซิตี (smart city) หรือ เมืองอัจฉริยะ เป็นรูปแบบการประยุกต์เทคโนโลยีดิจิตัล หรือข้อมูลสารสนเทศและการสื่อสารในการเพิ่มประสิทธิและคุณภาพของบริการชุมชน เพื่อช่วยในการลดต้นทุน และลดการบริโภคของประชากร โดยยังคงเพิ่มประสิทธิภาพให้ประชาชนสามารถอยู่อาศัยได้ในคุณภาพชีวิตที่ดีขึ้น
การพัฒนาสมาร์ตซิตีมีการพัฒนาในหลายภาคส่วนรวมถึง หน่วยงานราชการ การจราจรและขนส่ง พลังงาน สาธารณสุข โครงสร้างพื้นฐาน สาธารณูปโภค โดยมีจุดมุ่งหมายเพื่อพัฒนาการจัดการเมืองและชุมชน และการตอบสนองแบบทันท่วงที
ตัวอย่างเมืองที่มีการประยุกต์แนวคิดสมาร์ตซิตี ได้แก่ เซาธ์แธมป์ตัน อัมสเตอร์ดัม บาร์เซโลนา และสตอกโฮล์ม
ศัพท์ที่หมายถึงสมาร์ตซิตี มีหลากหลายรวมถึง ‘cyberville, ‘digital city’’, ‘electronic communities’, ‘flexicity’, ‘information city’, 'intelligent city', ‘knowledge-based city, 'MESH city', ‘telecity, ‘teletopia’’, 'Ubiquitous city', ‘wired city’.
เอียง ธิริทธ์
เอียง ธิริทธ์ (Ieng Thirith; ภาษาเขมร: អៀង ធីរិទ្ធ; 10 มีนาคม พ.ศ. 2474 - 22 สิงหาคม พ.ศ. 2558) เป็นบุคคลที่มีบทบาทสำคัญในเขมรแดงแต่ไม่เคยเป็นสมาชิกคณะกรรมาธิการของเขมรแดง เป็นภรรยาของเอียง ซารี ซึ่งเป็นรัฐมนตรีว่าการกระทรวงการต่างประเทศในสมัยกัมพูชาประชาธิปไตย เธอเองเป็นรัฐมนตรีกระทรวงสวัสดิการสังคมตั้งแต่เดือนตุลาคม พ.ศ. 2518 จนกระทั่งเขมรแดงสิ้นสุดอำนาจใน พ.ศ. 2522 เธอเป็นน้องสาวของเขียว ปนนารี ซึ่งเป็นภรรยาคนแรกของพล พต เธอถูกจับกุมโดยศาลพิเศษแห่งกัมพูชาเมื่อเดือนพฤศจิกายน พ.ศ. 2550 พร้อมกับเอียง ซารี สามีในข้อหาฆ่าล้างเผ่าพันธุ์
ธิริทธิ์เกิดที่จังหวัดพระตะบอง บิดาของเธอเป็นผู้พิพากษาที่อพยพออกมายังพระตะบองในสมัยสงครามโลกครั้งที่สอง ชื่อเดิมของเธอคือเขียว ธิริทธ์ จบการศึกษาจากโรงเรียนสีสุวัตถิ์และได้หมั้นกับเอียง ซารี ตั้งแต่อยู่ในกัมพูชา เธอเดินทางไปฝรั่งเศสพร้อมพี่สาวเพื่อไปศึกษาต่อทางด้านวรรณคดีอังกฤษ และได้สมรสกับเอียง ซารีใน พ.ศ. 2494 
ธิริทธิ์เดินทางกลับกัมพูชาใน พ.ศ. 2500 และเป็นครูสอนภาษาอังกฤษ เธอเป็นสมาชิกอาวุโสของระบอบกัมพูชาประชาธิปไตย เป็นรัฐมนตรีว่าการกระทรวงสวัสดิการสังคมและประธานสภากาชาดกัมพูชาประชาธิปไตยระหว่าง พ.ศ. 2518 – 2519
ธิริทธิ์อยู่กับเอียง ซารีสามีของเธอในบ้านพักทางใต้ของพนมเปญ จนกระทั่งถูกจับกุมเมื่อ 12 พฤศจิกายน พ.ศ. 2550 ในวันที่ 17 พฤศจิกายน พ.ศ. 2554 เธอถูกวินิจฉัยว่าเป็นโรคอัลไซเมอร์และถูกปล่อยตัว อัยการออกมาคัดค้านการปล่อยตัว ในวันที่ 13 ธันวาคม พ.ศ. 2554 ศาลได้กลับคำวินิจฉัยที่ให้ปล่อยตัวธิริทธิ์ และให้นำตัวมาวินิจฉัยทางการแพทย์อีกครั้ง ก่อนจะปล่อยตัวไปเมื่อเดือนกันยายน พ.ศ. 2555
เธอเสียชีวิตเมื่อ 22 สิงหาคม พ.ศ. 2558 ด้วยอาการป่วยหลายโรค ทั้งโรคหัวใจ ภาวะสมองเสื่อม ที่จังหวัดไพลิน ประเทศกัมพูชา
มุฮัมมัด เราะชีด ริฎอ
มุฮัมมัด เราะชีด ริฎอ () เป็นนักปรัชญาอิสลามชาวซีเรียและได้อพยพมายังไคโรตามแรงบันดาลใจของมุฮัมมัด อับดุฮ์ เขาเกิดเมื่อ 23 กันยายน พ.ศ. 2408 ในอัลเกาะละมูน ใกล้เมืองตริโปลีของเลบานอน (ขณะนั้นเป็นส่วนหนึ่งของซีเรียออตโตมัน) เขาเริ่มเรียนหนังสือในมัสยิดที่อัลเกาะละมูน จากนั้นจึงเข้าไปเรียนในโรงเรียนของรัฐบาลตุรกี และได้ย้ายไปเรียนในโรงเรียนของชัยค์ ฮุซัยน์ อัลญิสร์ จนโรงเรียนแห่งนั้นปิดตัวลง
แนวความคิดของริฎอได้รับอิทธิพลจากนักปรัชญาอิสลามที่สำคัญหลายคน เช่น อิบน์ ตัยมียะฮ์, มุฮัมมัด อิบน์ อับดุลวะฮ์ฮาบ, อัลเฆาะซาลี แต่ที่สำคัญคือความคิดของมุฮัมมัด อับดุฮ์ แนวความคิดของเขานั้นถือว่าอิสลามที่แท้จริงนั้นยอมรับความก้าวหน้าสมัยใหม่ ไม่ยอมรับการที่คนในยุคปัจจุบันจะถูกกำหนดโดยข้อกฎหมายที่สร้างขึ้นระหว่างสามร้อยปีแรกของการฮิจญ์เราะห์ มุสลิมทุกคนจะต้องถือว่าตนเองมีความรับผิดชอบที่จะทำตามความผูกพันระหว่างเพื่อนร่วมศาสนา สนับสนุนหน้าที่และความต้องการทางจริยธรรมและต้องเผยแผ่ศาสนาด้วย เขาเสียชีวิตเมื่อ 22 สิงหาคม พ.ศ. 2478
จรัญ มะลูลีม. "อิสลามการเมืองในการเมืองตะวันออกกลาง." กรุงเทพมหานคร : ศยาม, 2555, หน้า 76–80.
ปลากระเบนแอปเปิล
ปลากระเบนแอปเปิล (; ; ในข้อมูลเก่านิยมสะกด "ajereba") ปลากระเบนน้ำจืดชนิดหนึ่ง ในวงศ์ปลากระเบนหางสั้น (Potamotrygonidae) จัดเป็นปลากระเบนเพียงชนิดเดียวเท่านั้นที่อยู่ในสกุล "Paratrygon"
ปลากระเบนแอปเปิล มีลักษณะส่วนใหญ่เหมือนกับปลากระเบนชนิดอื่นในวงศ์เดียวกันทั่วไป แต่มีลักษณะเด่น คือ มีลำตัวคล้ายผลแอปเปิลที่ผ่าครึ่ง ส่วนหางจะเหมือนกับก้านผลแอปเปิล จึงเป็นที่มาของชื่อสามัญ
จัดเป็นปลากระเบนชนิดหนึ่งที่มีความใหญ่ในวงศ์นี้ เมื่อโตเต็มที่มีความกว้างของขอบจานข้างหนึ่งจรดข้างหนึ่งได้ถึง 80 เซนติเมตร พบกระจายพันธุ์ทั่วไปในลุ่มแม่น้ำสายใหญ่หลายสายในทวีปอเมริกาใต้ เช่น แอมะซอน, โอรีโนโก, รีโอเนโกร, โทคันตินส์
หากินตามพื้นน้ำเหมือนปลากระเบนชนิดอื่นทั่วไป โดยกินสัตว์น้ำขนาดเล็ก เช่น กุ้ง, ปู, หอย รวมทั้งปลาขนาดเล็ก นิยมเลี้ยงกันเป็นปลาสวยงามเหมือนปลากระเบนชนิดอื่น แต่ได้รับความนิยมน้อยกว่าเนื่องจากมีขนาดใหญ่ และมีราคาซื้อขายที่แพงในหลักหมื่นหรือหลักแสนบาท
สกรัม
สกรัม () เป็นหนึ่งในกลุ่มของระเบียบวิธีการพัฒนาซอฟต์แวร์ ซึ่งเป็นที่รู้จักมากนิยมมากที่สุดในกลุ่มวิธีการพัฒนาซอฟต์แวร์แบบเอจายล์(Agile software development) ระเบียบวิธีการพัฒนาซอฟต์แวร์แบบสกรัมนั้น เป็นเอจายล์รูปแบบหนึ่งที่มุ่งเน้นการบริหารโครงพัฒนาซอฟต์แวร์ และเป็นระเบียบวิธีที่เพิ่มอัตราความสำเร็จในการพัฒนาซอฟต์แวร์ไปพร้อมกัน ซึ่งแตกต่างจากเอจายล์แบบ Extreme programming (XP) ซึ่งมุ่งเน้นการปฏิบัติ (practices) มากกว่าการบริหารโครงการ
การบิน
การบิน () คือกระบวนการที่วัตถุชนิดหนึ่งเคลื่อนที่ผ่านบรรยากาศ (โดยเฉพาะอากาศ) หรือเหนือบรรยากาศ (เช่น การเดินทางด้วยยานอวกาศ) โดยแรงยกอากาศพลศาสตร์ แรงขับเคลื่อนด้วยอากาศ โดยใช้แรงลอยตัวที่เบากว่าอากาศ หรือด้วยการเคลื่อนไหวอย่างขีปนาวุธ โดยไม่ต้องใช้การสนับสนุนโดยตรงจากพื้นผิวใด ๆ
หลายสิ่งหลายอย่างสามารถบินได้ ตั้งแต่สิ่งบินได้โดยธรรมชาติ เช่น นก ค้างคาว และแมลง ไปจนถึงสิ่งประดิษฐ์โดยมนุษย์ เช่น ขีปนาวุธ อากาศยาน เช่น เครื่องบิน เฮลิคอปเตอร์ และบอลลูน ไปจนถึงจรวดชนิดต่าง ๆ เช่น ยานอวกาศ
การบินในมุมมองด้านวิศวกรรมมีศึกษาในวิชาวิศวกรรมการบินและอวกาศ ซึ่งแบ่งได้เป็น วิศวกรรมอากาศ วิชาที่ศึกษายานพาหนะที่เดินทางทางอากาศ และวิศวกรรมอวกาศ วิชาที่ศึกษายานพาหนะที่เดินทางทางอวกาศ และในวิชาบัลลิสติกส์ วิชาที่ศึกษาการบินในแบบโปรเจกไทล์
เอเลคโตรสตัล
เอเลคโตรสตัล () เป็นเมืองในมอสโกโอบลาสต์ ประเทศรัสเซีย ตั้งอยู่ห่างจากกรุงมอสโกไปทางทิศตะวันออก 58 กม. (36 ไมล์) เมืองมีประชากร 155,196 คน (ค.ศ. 2010); 146,294 คน (2002 Census); 152,463 คน(1989 Census); 135,000 คน (1977); 123,000 คน (1970); 97,000 คน (1959); 43,000 คน (1939) ตั้งขึ้นเป็นเมืองในปี ค.ศ. 1938
เออเรซุนด์
เออเรซุนด์ (Øresund, Öresund) เป็นช่องแคบที่สำคัญ อยู่ระหว่างเกาะเชลลันด์กับทางตอนใต้ของประเทศสวีเดน ความกว้างส่วนแคบสุด 4 กม. (2.5 ไมล์) ตั้งอยู่บริเวณปราสาทครอนบอรย์ ใกล้เมืองเฮลซิงเงอร์ของเดนมาร์ก และท่าเรือของเฮลซิงบอรย์ในสแกเนียของสวีเดน คำว่า เออเรซุนด์ ยังเป็นชื่อของภูมิภาคเออเรซุนด์ ที่มีประชากรราว 3.8 ล้านคน ของทั้งจากเดนมาร์กและสวีเดน 
เออเรซุนด์ ยังเป็นช่องแคบ 1 ใน 3 ของเดนมาร์กที่เชื่อมกับทะเลบอลติกสู่มหาสมุทรแอตแลนติกเชื่อมกับน่านน้ำคัตเทกัตและสแกเกอร์แรก และทะเลเหนือ ถือเป็นหนึ่งในน่านน้ำที่คับคั่งที่สุดของโลก
ฮิวแมนแพปพิลโลมาไวรัส
Human papillomavirus (HPV) เป็นไวรัสดีเอ็นเอในแฟมิลี papillomavidae ที่สามารถทำให้เกิดการติดเชื้อในมนุษย์ได้สายพันธุ์หนึ่ง เช่นเดียวกับไวรัสอื่นๆ ในกลุ่ม papillomavirus
"Human papillomavirus"'เชื้อนี้สามารถทำให้เกิดการติดเชื้อและแพร่กระจายได้กับเซลล์เคราติโนซัยต์บนผิวหนังหรือเยื่อเมือกเท่านั้น การติดเชื้อ HPV ส่วนใหญ่ไม่ทำให้เกิดอาการ อย่างไรก็ดี ผู้ติดเชื้อบางรายอาจเกิดอาการได้ ทั้งอาการไม่ร้ายแรงเช่นการเกิดแพปพิลโลมา (เช่น หูดหงอนไก่ และแพปพิลโลมาเซลล์สความัส เป็นต้น) หรืออาการร้ายแรง เช่น มะเร็งปากมดลูก มะเร็งปากช่องคลอด มะเร็งช่องคลอด มะเร็งองคชาติ มะเร็งคอหอย และมะเร็งทวารหนัก เป็นต้น
วอลเลย์บอลชายทีมชาติสวีเดน
วอลเลย์บอลชายทีมชาติสวีเดน () เป็นทีมชาติของประเทศสวีเดนในการแข่งขันวอลเลย์บอลระดับนานาชาติรวมถึงนัดกระชับมิตร
ทีมนี้เคยได้รับเหรียญเงิน จากการแข่งขันวอลเลย์บอลชายชิงแชมป์ยุโรป 1989
วอลเลย์บอลชายทีมชาติลักเซมเบิร์ก
วอลเลย์บอลชายทีมชาติลักเซมเบิร์ก () เป็นตัวแทนของประเทศลักเซมเบิร์กในการแข่งขันวอลเลย์บอลระดับนานาชาติรวมถึงนัดกระชับมิตร
ทางหลวงแผ่นดินหมายเลข 335
ทางหลวงแผ่นดินหมายเลข 335 สายทางต่างระดับสิงห์บุรีเหนือ–สิงห์บุรี เป็นทางหลวงแผ่นดินในจังหวัดสิงห์บุรีที่เชื่อมต่อระหว่างตัวเมืองสิงห์บุรีและทางหลวงแผ่นดินหมายเลข 32 เข้าด้วยกัน มีระยะทางสั้น ๆ ตลอดทั้งสาย 1.040 กิโลเมตร เริ่มต้นบนกิโลเมตรที่ 88 ของทางหลวงแผ่นดินหมายเลข 32 ที่ทางแยกต่างระดับสิงห์บุรีเหนือ ไปทางตะวันตกไปบรรจบกับทางหลวงแผ่นดินหมายเลข 311 ที่สี่แยกไกรสรราชสีห์
รายชื่อพระสูตร K 1 - K 100
! หมายเลข !! ชื่อพระสูตรจีน !! คำอ่านเกาหลี !! ชื่อพระสูตรสันสกฤต
ปัญหาสิ่งแวดล้อมในประเทศรัสเซีย
มีปัญหาสิ่งแวดล้อมเป็นจำนวนมากในประเทศรัสเซีย มีปัญหาหลายด้านที่ได้รับการอ้างว่ามาจากนโยบายในช่วงสมัยที่ยังเป็นสหภาพโซเวียต ซึ่งเป็นช่วงเวลาที่เหล่าเจ้าหน้าที่รู้สึกว่าการควบคุมมลพิษเป็นอุปสรรคซึ่งไม่จำเป็นต่อการพัฒนาเศรษฐกิจและการทำให้เป็นอุตสาหกรรม เป็นผลให้ 40 เปอร์เซ็นต์ของดินแดนรัสเซียเริ่มแสดงให้เห็นถึงความตึงเครียดทางนิเวศวิทยาอย่างมีนัยสำคัญในช่วงคริสต์ทศวรรษ 1990 ส่วนใหญ่เนื่องจากปัญหาสิ่งแวดล้อมที่มีเป็นจำนวนมาก ซึ่งประกอบด้วย การทำลายป่า, ความไม่รับผิดชอบด้านพลังงาน, มลพิษ และกากกัมมันตรังสี
ประเทศรัสเซียมีพื้นที่คุ้มครองเป็นจำนวนมาก ดังเช่น ซาโปเวดนิค (เขตรักษาสัตว์ป่าและพรรณพืช ที่บริหารจัดการโดยรัฐบาลกลาง) และสวนธรรมชาติ โดยทำไว้เพื่อรักษาสภาวะธรรมชาติของสิ่งแวดล้อม ขณะนี้มีซาโปเวดนิค 101 แห่ง ซึ่งครอบคลุมพื้นที่รวมกว่า 33.5 ล้านเฮกตาร์ อย่างไรก็ตาม สัตว์บางชนิด ดังเช่น เสือโคร่งอามูร์, หมีขั้วโลก และเสือดาวเปอร์เซีย ต่างก็กำลังเผชิญกับการเสี่ยงต่อการสูญพันธุ์ โดยทางรัฐบาลรัสเซียได้พยายามที่จะฟื้นฟูจำนวนประชากรของพวกมัน การประชุมเพื่อการอนุรักษ์เสือโคร่งที่จัดขึ้นในเซนต์ปีเตอร์สเบิร์กในปี ค.ศ. 2010 เพื่อหารือเกี่ยวกับการอนุรักษ์ประชากรเสือโคร่งที่มีจำนวนลดน้อยลง ซึ่งถูกคุกคามโดยตัดไม้ทำลายป่า และการรุกล้ำในประเทศรัสเซีย
คอลเลจร็อก
คอลเลจร็อก () เป็นดนตรีออลเทอร์นาทิฟร็อกที่เล่นโดยนักศึกษาระหว่างเรียนในมหาวิทยาลัยและมีสถานีวิทยุของมหาลัย (campus radio) อยู่ในสหรัฐอเมริกาและแคนาดาในช่วงยุค 1980 มักจะจัดรายการเพลงที่ทำจากนักศึกษา โดยมักจะไม่เปิดเพลงร็อกกระแสหลักจากสถานีวิทยุใหญ่
แสลงพันกระดูก
แสลงพันกระดูก เป็นพืชในสกุลชงโค เป็นไม้เถาขนาดใหญ่ มีมือเกาะ กิ่งอ่อนมีขนสีน้ำตาล หูใบร่วงง่าย ใบเดี่ยว เส้นแขนงใบมีขนสีน้ำตาล ดอกช่อ ดอกสีขาวอมเขียว ก้านกลีบสีแดง ฝักแบน เถาใช้ทำยาแก้น้ำเหลืองเสีย
เสี้ยวฟ่อน
เสี้ยวฟ่อน var. "viriaecens" เป็นพืชในสกุลชงโค ใบเดี่ยว ดอกสีขาวอมเขียวหรือเหลืองอ่อน ผลเป็นฝักแบน แห้งแล้วแตกตามยาว เถาใช้เป็นยาแก้น้ำเหลืองเสีย
เฮลโลเคทีทัวร์
เฮลโลเคทีทัวร์ () เป็นทัวร์คอนเสิร์ตครั้งแรกของนักร้องชาวอเมริกัน เคที เพร์รี ส่งเสริมสตูดิโออัลบั้มที่สอง "วันออฟเดอะบอยส์" (2008) ทัวร์จัดขึ้นที่อเมริกาเหนือ ยุโรป เอเชีย และออสเตรเลีย
หลังจากสิ้นสุดวาปต์ทัวร์ 2008 เพร์รีประกาศว่าจะมีทัวร์คอนเสิร์ตในเดือนพฤศจิกายน ค.ศ. 2008 ในงานประกาศรางวัลเอ็มทีวียุโรปมิวสิกอะวอดส์ที่เธอเป็นพิธีกร ในบทสัมภาษณ์กับนิตยสาร"บิลบอร์ด" เพร์รีกล่าวว่า "ฉันมีคนที่ทำเวทีให้มาดอนน่ามาทำงานในทัวร์ครั้งนี้ด้วย ฉันต้องการให้ดีไซน์เกี่ยวกับผลไม้และแมว และฉันเป็นคนออกแบบชุดต่าง ๆ เอง"
เวทีประกอบด้วยเสาปักรั้วสีขาว กล่องไปรษณีย์ นกฟลามิงโกสีชมพูตัวใหญ่ ผลไม้พลาสติกพองได้ และแมวยักษ์ (ชื่อ "คิตตี เพอร์รี") ที่เปล่งแสงในช่วงอังกอร์ เพร์รีมีชุดสวมใส่ 2 ชุด ในช่วงอังกอร์ เธอแต่งตัวเป็นแมว
ท่าอากาศยานชิซุโอะกะ
ท่าอากาศยานชิซุโอะกะ () เป็นท่าอากาศยานในประเทศญี่ปุ่น ตั้งอยู่ในจังหวัดชิซุโอะกะ เปิดทำการเมื่อวันที่ 4 มิถุนายน พ.ศ. 2552
แคลิฟอร์เนียดรีมส์ทัวร์
แคลิฟอร์เนียดรีมส์ทัวร์ () เป็นทัวร์คอนเสิร์ตครั้งที่สองของนักร้องชาวอเมริกัน เคที เพร์รี เพื่อส่งเสริมสตูดิโออัลบั้มที่สาม "ทีนเอจดรีม" ทัวร์เริ่มตั้งแต่เดือนกุมภาพันธ์ ค.ศ. 2011 เยือนที่ยุโรป โอเชียเนีย เอเชีย อเมริกาเหนือ และอเมริกาใต้ ทัวร์ติดอันดับที่ 16 ในรายชื่อ "ทัวร์คอนเสิร์ตทั่วโลก 25 อันดับยอดเยี่ยมแห่งปี ค.ศ. 2011" จัดโดยโพลล์สตาร์ ทำรายได้ได้มากกว่า 59.5 ล้านดอลลาร์สหรัฐ ปลายปี ค.ศ. 2011 นิตยสาร"บิลบอร์ด"จัดทัวร์ครั้งนี้ในอันดับที่ 13 ในรายชื่อ "ทัวร์ 25 ทัวร์ยอดเยี่ยม" ประจำปี ทำรายได้เกือบ 48.9 ล้านดอลลาร์สหรัฐ และชนะรางวัลสาขานักร้องนำทัวร์ยอดเยี่ยมในงานพีเพิลช้อยส์อะวอดส์ครั้งที่ 38
รายชื่อรางวัลและการเสนอชื่อที่เคที เพร์รีได้รับ
เคที เพร์รี เป็นนักร้องและนักแต่งเพลง จากแซนตาบาร์บารา รัฐแคลิฟอร์เนีย เธอได้รับรางวัลทั้งหมด 144 รางวัลจากการเสนอชื่อเข้าชิง 497 ครั้ง เธอเซ็นสัญญาสังกัดแคปิตอลเรเคิดส์ ออกสตูดิโออัลบั้มทั้งหมด 4 อัลบั้ม ได้แก่ "เคที ฮัดสัน" (2001) "วันออฟเดอะบอยส์" (2008) "ทีนเอจดรีม" (2010) "ปริซึม" (2013) และ "วิตเนส" (2017) เพร์รีมีชื่อเสียงจากความสำเร็จบนชาร์ตเพลงจากซิงเกิล "ไอคิสด์อะเกิร์ล" จากอัลบั้ม "วันออฟเดอะบอยส์" ตลอดเวลาในอาชีพของเธอ เพร์รีได้เข้าชิงรางวัลใหญ่ ๆ มากมาย
เคที เพร์รี ได้เข้าชิง 14 ครั้ง และชนะรางวัลอเมริกันมิวสิกอะวอดส์ 5 รางวัล
รางวัลเอปรา (ออสเตรเลีย) เป็นงานประกาศรางวัลประจำปีจัดขึ้นโดย และ AMCOS เพื่อเชิดชูเกียรตินักร้องและนักแต่งเพลงประจำปี เพร์รีเคยเข้าชิงหนึ่งครั้ง
!อ้างอิง
!scope="row"|2011
ซอสทาร์ทาร์
ซอสทาร์ทาร์ (; ในสหราชอาณาจักร, นิวซีแลนด์และออสเตรเลีย สะกด tartare sauce) เป็นซอสที่มีส่วนผสมหลักคือ มายองเนส รสหวานมันเปรี้ยว ใช้ทานคู่กับอาหารทะเล
ซอสทาร์ทาร์ปรากฏอยู่ในหนังสือทำอาหารมาตั้งแต่ศตวรรษที่ 19 โดยมาจากภาษาฝรั่งเศส คือ "sauce tartare" สันนิษฐานว่ามาจากนามของชาวตาตาร์ ชนเผ่าเร่ร่อนในเอเชียกลาง สูตรของซอสชนิดนี้มีหลากหลาย นอกจากมายองเนส (หรือผสมไข่แดง, มัสตาร์ด, น้ำส้มสายชูและน้ำมันพืช เข้าด้วยกัน) ยังมีส่วนผสมอื่น ๆ เช่น หัวหอม, พริกไทยดำ, พาร์สลีย์ และผักดอง ซอสทาร์ทาร์นิยมทานร่วมกับอาหารทะเล โดยเฉพาะกับเนื้อปลา
พระยาสุนทรพิพิธ (เชย สุนทรพิพิธ)
พระยาสุนทรพิพิธ (เชย สุนทรพิพิธ) เป็นอดีตรัฐมนตรีว่าการกระทรวงมหาดไทย รัฐมนตรีว่าการกระทรวงสาธารณสุข และอดีตปลัดกระทรวงมหาดไทย
พระยาสุนทรพิพิธ (เชย สุนทรพิพิธ) เดิมสกุล มัฆวิบูลย์ เกิดเมื่อวันที่ 25 กรกฎาคม พ.ศ. 2434 ณ บ้านริมคลองบางสะแกฝั่งธนบุรี เป็นบุตรนายแพ และนางหุ่น สุนทรพิพิธ เริ่มเรียนหนังสือที่วัดบางสะแกนอก ก่อนจะเข้าศึกษาชั้นประถม โรงเรียนวัดบพิตรพิมุข ต่อมาจึงได้ไปถวายตัวเป็นมหาดเล็กในสมเด็จพระบรมโอรสาธิราช เจ้าฟ้ามหาวชิราวุธ สยามมกุฎราชกุมาร (รัชกาลที่ 6) อยู่ที่วังปารุสวัน และพระราชวังสราญรมย์ โดยทรงโปรดเกล้า ฯ ให้เข้าเรียนในโรงเรียนมหาดเล็กหลวง หรือโรงเรียนข้าราชการพลเรือน (ปัจจุบัน คือจุฬาลงกรณ์มหาวิทยาลัย) จนจบประกาศนียบัตรวิชารัฏฐประศาสน์
พระยาสุนทรพิพิธ สมรสกับ คุณหญิงประยูร (เศวตเลข) ธิดาของ หลวงพิสุทธิ์สัตยารักษ์ ผู้ว่าราชการจังหวัดหล่มสัก และนางทรวง (จินตกานนท์) โดยนางทรวงเป็นพี่สาวของ พระยาอรรถวิรัชวาทเศรณี (ปลั่ง จินตกานนท์) อัยการมณฑลอุบลราชธานี มีบุตร-ธิดา 4 คนได้แก่ นายชัยทัต สุนทรพิพิธ นางชยศรี ชาลี นายชัยเสน สุนทรพิพิธ นายชัยเชต สุนทรพิพิธ
พระยาสุนทรพิพิธ (เชย สุนทรพิพิธ) ถึงแก่กรรมเมื่อ พ.ศ. 2516 พระบาทสมเด็จพระเจ้าอยู่หัว และสมเด็จพระนางเจ้าพระบรมราชินีนาถ เสด็จพระราชดำเนินไปพระราชทานเพลิงศพ ณ เมรุหน้าศาลาทักษิณาประดิษฐ์ วัดพระศรีมหาธาตุ บางเขน เมื่อวันที่ 18 กันยายน พ.ศ. 2516
พระยาสุนทรพิพิธ (เชย สุนทรพิพิธ) ได้รับเลือกตั้งสมาชิกสภาผู้แทนราษฎรครั้งแรกใน พ.ศ. 2489 และได้รับเลือกตั้งเรื่อยมา รวม 1 สมัย และได้รับการแต่งตั้งเป็นสมาชิกวุฒิสภา 1 สมัย ดำรงตำแหน่งรัฐมนตรีในคณะรัฐมนตรี 4 คณะ
พระยาสุนทรพิพิธ (เชย สุนทรพิพิธ) ได้รับการเลือกตั้งเป็นสมาชิกสภาผู้แทนราษฎรมาแล้ว 1 สมัย คือพระยาสุนทรพิพิธ (เชย สุนทรพิพิธ) ได้รับการแต่งตั้งเป็นสมาชิกวุฒิสภามาแล้ว 1 สมัย คือ
พระยาสุนทรพิพิธ (เชย สุนทรพิพิธ) ได้รับการแต่งตั้งเป็นรัฐมนตรีว่าการกระทรวงสาธารณสุขครั้งแรกเมื่อ พ.ศ. 2489 ในรัฐบาลของนายปรีดี พนมยงค์ และดำรงตำแหน่งต่อในคณะรัฐมนตรีถัดมาจนถึง พ.ศ. 2490 จากนั้นใน พ.ศ. 2490 จึงได้รับการแต่งตั้งเป็นรัฐมนตรีว่าการกระทรวงมหาดไทย และพ้นจากตำแหน่งไปในปีเดียวกัน
นีโนสลาฟ มารีนา
นีโนสลาฟ มารีนา (สโกเปีย, สาธารณรัฐมาซิโดเนีย, 25 สิงหาคม พ.ศ. 2517) เป็นอธิบดีมหาวิทยาลัยวิทยาการสารสนเทศและเทคโนโลยี ใน โอครีด, สาธารณรัฐมาซิโดเนีย
จบการศึกษาจากคณะวิศวกรรมไฟฟ้า Ss.Cyril and Methodius University ได้รับปริญญาดุษฎีบัณฑิตจาก École Polytechnique Fédérale de Lausanne (EPFL) ในปี พ.ศ. 2547 และได้ถูกนำวิทยานิพนธ์ไปเป็นข้อมูลในการประยุกต์ระบบเครือข่ายไร้สายโดย Nokia Research Centre ดำรงตำแหน่งผู้อำนวยการงานวิจัยและพัฒนาผลิตภัณฑ์ที่ Sowoon Technologies ในปีพ.ศ. 2548 ถึง พ.ศ. 2550 ศึกษาดูงานที่ University of Hawaii ในปีพ.ศ. 2550 ถึง พ.ศ. 2551 ดำรงตำแหน่งนักวิจัยที่ University of Oslo ในปีพ.ศ. 2551 ถึง พ.ศ. 2552 เข้าร่วม Postdoctoral Research Associate ที่ Princeton University ในปีพ.ศ. 2553 ถึงปัจจุบัน
ได้รับเชิญเป็นอาจารย์พิเศษจาก 20 มหาวิทยาลัยใน สหรัฐอเมริกา, ญี่ปุ่น, สหราชอาณาจักร, อิสราเอล, รัสเซีย, บราซิล, ฮ่องกง, นอร์เวย์, ฟินแลนด์, โปรตุเกส และสาธารณรัฐเช็ก ระดมเงินทุนผ่านช่องทางสาธารณะต่างๆทั้งด้านการศึกษาและอุสาหกรรม โปรแกรม เช่น The Swiss CTI, Swiss NSF, the European Commission and the European Space Agency ดำรงตำแหน่งผู้เชี่ยวชาญด้านการประเมิณผลและวิจารณ์ใน European Commission’s 6th และ 7th Framework Program ดำรงตำแหน่งสมาชิกอาวุโสแห่ง Institute of Electrical and Electronics Engineers (IEEE) และเป็นหนึ่งในผู้ร่วมก่อตั้ง Macedonian Chapter of the IEEE Information Theory Society
คอนทราลโต
คอนทราลโต () เป็นเสียงร้องเพลงคลาสสิกของผู้หญิงที่มีพิสัยเสียงร้องเป็นประเภทของเสียงที่ต่ำที่สุด พิสัยเสียงร้องแบบคอนทราลโตหาได้ยาก จะคล้ายแต่แตกต่างกับเสียงแบบอัลโต และเกือบจะเหมือนกับเสียงเคาน์เตอร์เทเนอร์ เสียงประเภทคอนทราลโตแบ่งได้เป็นคอนทราลโตแบบโคโลราทูรา ลิริก และดราแมติก
สแตกคาโต
สตักกาโต () เป็นการออกเสียงดนตรีรูปแบบหนึ่ง ในโน้ตดนตรีสมัยใหม่ สตักกาโตหมายถึงการบรรเลงโน้ตให้สั้นลงจากปกติ เพื่อให้ตัวโน้ตแต่ละตัวแบ่งแยกออกจากกันอย่างชัดเจน นักทฤษฎีเริ่มให้คำอธิบายสตักกาโตและสตักกาโตได้กำเนิดขึ้นมาในศิลปะดนตรีตั้งแต่คริสต์ศตวรรษที่ 18
โซโต
โซโต () เป็นซุปแบบพื้นเมืองในอาหารอินโดนีเซีย ใส่เนื้อและผัก ในบางครั้งจัดเป็นอาหารประจำชาติ มีรับประทานตั้งแต่สุมาตราไปจนถึงปาปัว โดยมีความแตกต่างกันมากมีตั้งแต่ขายข้างถนนไปจนถึงในภัตตาคาร ผู้อพยพชาวชวาได้นำอาหารชนิดนี้ไปยังซูรินามและเรียกว่าซาโอโต
โซโตเป็นอาหารที่พัฒนาขึ้นในหมู่เกาะอินโดนีเซีย โดยแต่ละบริเวณจะมีสูตรเฉพาะของตนเอง และได้รับอิทธิพลจากชาติอื่น เช่น จีน อินเดีย ชาวชวาเรียกอาหารนี้ว่าโซโต ชาวเปอรานากันเรียกเตาโต ชาวมากัสซาร์เรียกโจโต นักวิชาการบางคนเสนอว่าเป็นอาหารที่มีลักษณะผสมระหว่างอาหารพื้นเมืองจีนกับอินเดีย อิทธิพลของจีนเห็นได้จากการใส่เส้นบีหุนและกระเทียมเจียว การใส่ขมิ้นแสดงถึงอิทธิพลของอินเดีย
โซโตที่เป็นเอกลักษณ์ของแต่ละท้องถิ่น ได้แก่
โซโตหลายชนิด เรียกตามส่วนประกอบที่เป็นเครื่องปรุงหลัก เช่น
เนื้อสัตว์ส่วนใหญ่ที่ใช้เป็นเนื้อไก่และวัว อาจใส่ เครื่องใน เนื้อแพะหรือควายได้ หมูใช้เฉพาะในท้องถิ่นที่ประชากรส่วนใหญ่เป็นฮินดู เช่นที่บาหลี กินกับข้าว ลนตง หรือ เกอตูปัส ส่วนผสมอื่นของโซโตได้แก่บีหุน ถั่วงอก น้ำซุปเป็นสีเหลืองเพราะใส่ขมิ้น หรือข้นเพราะใส่กะทิ
โซโตอายัม
โซโตอายัม () เป็นโซโตที่ใช้น้ำซุปไก่รสเผ็ดสีเหลือง กินกับลนตงหรือนาซีเอิมปิตหรือเกอตูปัตที่หั่นเป็นชิ้น ๆ และเส้นก๋วยเตี๋ยว พบได้ทั่วไปในอินโดนีเซีย สิงคโปร์ มาเลเซีย และซูรินาม สีเหลืองเกิดจากการใส่ขมิ้น เป็นโซโตชนิดที่ได้รับความนิยมสูง กินกับไข่ต้ม มันฝรั่งทอด ใบผักกาด และหอมเจียว ในบางครั้งจะเติมโกยา ซึ่งเป็นส่วนผสมของผงข้าวเกรียบกุ้งกับกระเทียมเจียวหรือซัมบัล นิยมโรยข้าวเกรียบ
หมู่เกาะโองาซาวาระ
หมู่เกาะโองาซาวาระ () หรือ หมู่เกาะโบนิน เป็นกลุ่มเกาะที่ประกอบด้วยเกาะในเขตร้อนและเกาะใกล้เขตร้อนกว่า 30 เกาะ ตั้งอยู่ทางทิศใต้ของกรุงโตเกียวราวๆ 1,000 กิโลเมตร มีสถานะเป็นกิ่งจังหวัดของมหานครโตเกียว มีประชากรอาศัยอยู่ราว 2,440 คน โดยกว่า 2,000 คน อาศัยอยู่บนเกาะชิจิจิมะ ซึ่งบนเกาะชิจิจิมะนี้ ยังมีกล้องโทรทรรศน์วิทยุ ขนาด 25 เมตร ของหอสังเกตการณ์ดาราศาสตร์แห่งชาติญี่ปุ่น (NAOJ) ตั้งอยู่อีกด้วย
เนื่องจากหมู่เกาะโองาซาวาระแทบไม่ค่อยได้ติดต่อกับทวีปภายนอก พืชพันธุ์และสัตว์ในแถบนี้จึงมีลักษณะเฉพาะตัวและความแตกต่างในด้านกระบวนการวิวัฒนาการ หมู่เกาะโองาซาวาระมีฉายาว่า "กาลาปาโกสแห่งตะวันออก" และได้รับการขึ้นทะเบียนเป็นมรดกโลกโดยยูเนสโก ในวันที่ 11 กรกฎาคม พ.ศ. 2554
การเดินทางมายังหมู่เกาะโองาซาวาระนั้นมีเส้นทางเดียว คือทางเรือ สาย "โองาซาวารามารุ" จากท่าเรือโตเกียว และใช้เวลาเดินทางราว 25.5 ชั่วโมง (ในสภาพอากาศปลอดโปร่ง) มีเรือออกประมาณ 4-5 เที่ยวต่อเดือน
อิฐมวลเบา
อิฐมวลเบา ถูกผลิตขึ้นจากวัตถุดิบ ได้แก่ ปูนซีเมนต์ปอร์ตแลนด์คุณภาพสูง,ทรายบดละเอียด ,ปูนขาว ,ยิปซั่ม ,ผงอะลูมิเนียม และน้ำสะอาด วัตถุดิบทั้งหมดจะถูกผสมเข้าด้วยกันอยู่ในรูปแบบของเหลว เกิดปฏิกิริยาทางเคมีของส่วนผสม ทำให้เกิดฟองอากาศเล็กๆ มากมาย กระจายตัวกันอย่างสม่ำเสมอในเนื้อคอนกรีตมวลเบา แต่ไม่เชื่อมต่อกัน (Unconecting Voids) ฟองอากาศเหล่านี้ทำให้มีน้ำหนักเบาและเป็นฉนวนกันความร้อนที่ดีเยี่ยม หลังจากนั้นคอนกรีตที่ยังไม่แข็งตัวเต็มที่จะถูกตัดแบ่งตามขนาดของบล็อกที่ต้องการ แล้วเก็บบ่มไว้ระยะเวลาหนึ่ง จึงนำเข้าอบด้วยไอน้ำที่มีอุณหภูมิ และแรงดันสูง (Autoclaved Method) เป็นเวลานาน บล็อกจึงเกิดเป็นผลึก Calcium silicate hydrate ที่มีความแข็งแรงสูง พร้อมนำไปใช้งาน
1. Non - Autoclaved System อิฐไม่อบไอน้ำ
2. Autoclaved System อิฐอบไอน้ำ